CELEX: 52013PC0462
Language: mt
Date: 2013-06-26
Title: Proposta għal REGOLAMENT TAL-PARLAMENT EWROPEW U TAL-KUNSILL dwar il-Fondi ta’ Investiment Ewropej fuq Terminu Twil

|
			
		
		
		52013PC0462
		
			Proposta għal REGOLAMENT TAL-PARLAMENT EWROPEW U TAL-KUNSILL dwar il-Fondi ta’ Investiment Ewropej fuq Terminu Twil /* COM/2013/0462 final - 2013/0214 (COD) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
L-investiment fit-tul huwa l-forniment ta'
kapital ta’ ħajja twila sabiex ikunu ffinanzjati assi tanġibbli (bħalma huma
l-enerġija, it-trasport u l-infrastrutturi tal-komunikazzjoni, il-faċilitajiet
industrijali u ta' servizz, l-akkomodazzjoni soċjali u t-tibdil fil-klima u
t-teknoloġiji tal-ekoinnovazzjoni) kif ukoll assi intanġibbli (bħalma huma
l-edukazzjoni u r-riċerka u l-iżvilupp) li jagħtu spinta lill-innovazzjoni u
lill-kompetittività. Ħafna minn dawn l-investimenti għandhom benefiċċji usa’
għall-pubbliku, minħabba li jiġġeneraw redditi akbar għas-soċjetà kollha kemm
hi, billi jappoġġjaw servizzi essenzjali u jtejbu l-istandards tal-għixien. Din
il-proposta hija maħsuba biex il-pula tal-kapital disponibbli għall-investiment
fuq terminu twil tiżdied fl-ekonomija tal-ġejjieni tal-Unjoni Ewropea, bl-għan
li tkun iffinanzjata t-tranżizzjoni lejn tkabbir intelliġenti, sostenibbli u
inklussiv. Dan se jsir billi jinħoloq fond ta' koinvestiment ġdid, Fondi ta’
Investiment fuq Terminu Twil tal-UE jew ELTIFs. L-ELTIFs, minħabba l-klassijiet
tal-assi li dawn jistgħu jinvestu fihom, huma mistennija li se jkunu jistgħu
jipprovdu lill-investituri b'redditu stabbli fuq terminu twil. L-assi eliġibbli
jikkwalifikaw bħala parti mill-"investimenti alternattivi" –
Klassijiet ta’ assi li ma jaqgħux fid-definizzjoni tradizzjonali ta’ ishma u
bonds elenkati. Filwaqt li investimenti alternattivi jinkludu l-proprjetà
immobbli, il-kapital ta’ riskju, l-ekwità privata, il-fondi ħeġġ, il-kumpaniji
mhux elenkati, it-titoli u l-komoditajiet f'diffikultà, l-ELTIFs ikunu jiffokaw
biss fuq investimenti alternattivi li jaqgħu taħt kategorija definita ta’
klassijiet ta’ assi fuq terminu twil li l-iżvilupp b’suċċess tagħhom jeħtieġ l-impenn
fit-tul tal-investituri. Għalhekk, il-proprjetà immobbli, il-kumpaniji mhux
elenkati jew il-proġetti tal-infrastruttura jkunu eliġibbli filwaqt li
l-komoditajiet ma jkunux.
Hemm ħtieġa ċara għalhekk li jiġi żgurat li
l-ostakli għall-investiment b’perspettiva fit-tul jiġu indirizzati fil-livell
tal-Unjoni Ewropea. Dan huwa partikolarment il-każ għal assi bħal proġetti ta’
infrastruttura li jiddependu fuq impenji fuq terminu twil. Dawn l-assi
jiddependu, parzjalment, fuq dak li huwa ħafna drabi msejjaħ “il-kapital
paċenzjuż”. Dan it-tip ta’ investiment jista' ma jinfediex għal għadd ta' snin,
iżda huwa investit b’tali mod li jkun kapaċi jipprovdi redditu stabbli u
prevedibbli. Proġetti ta’ infrastruttura, investimenti fil-kapital uman, jew
konċessjonijiet operattivi joqogħdu taħt din id-deskrizzjoni. Il-kapital
investit għal terminu twil b'dan il-mod "paċenzjuż" huwa ta'
benefiċċju għall-ekonomija reali billi jipprovdi flussi prevedibbli u sostnuti
ta' finanzi lill-impriżi u joħloq l-impjiegi.
L-investituri bħall-kumpaniji
tal-assigurazzjoni kif ukoll il-fondi tal-pensjoni li għandhom
obbligazzjonijiet fit-tul, urew ix-xewqa li jinvestu f’assi ta’ investiment fuq
terminu itwal. Fl-istess ħin huma ġibdu l-attenzjoni lejn in-nuqqas ta’
mekkaniżmi ta’ ppuljar li jkunu faċilment disponibbli, bħall-fondi ta’
investiment, sabiex jiġi aġevolat l-aċċess għal dawn it-tipi ta’ investimenti.
Bħala riżultat opportunitajiet ta’ investiment bħal dawn huma ristretti għal
ftit investituri kbar ħafna, bħall-fondi tal-pensjoni jew l-impriżi
tal-assigurazzjoni kbar, li kapaċi jiġbru u jimpenjaw biżżejjed kapital permezz
tar-riżorsi tagħhom stess. Dan, min-naħa l-oħra, huwa ta' ostakolu
għall-investituri ż-żgħar bħall-pjanijiet tal-pensjoni lokali,
il-muniċipalitajiet, l-iskemi tal-pensjoni mħaddma minn professjonijiet liberi
jew il-pjanijiet tal-pensjoni korporattivi, li jistgħu altrimenti jibbenefikaw
billi jiddiversifikaw l-investimenti tagħhom f'assi bħal dawn. In-nuqqas ta'
dawn il-gruppi ta’ investituri, bħala konsegwenza, qed iċaħħad l-ekonomija
reali milli jkollha aċċess aktar profond għall-puli ta' finanzjament li jkunu
mwieżen bil-kapital. Fl-aħħar, iżda mhux l-inqas, anke investituri individwali
fil-livell tal-konsum b'obligazzjoni għall-ġejjieni (ix-xiri ta' dar, l-edukazzjoni
jew il-finanzjament ta’ ristrutturazzjonijiet maġġuri) jistgħu jibbenefikaw
minn qligħ jew redditu offruti minn fondi ta’ investiment fuq terminu twil.
L-impenji ta' kapital fuq skala kbira u fuq
terminu twil li huma meħtieġa għat-tħaddim effiċjenti ta' puli ta’ investiment
għal assi fuq terminu twil s’issa ġew imxekkla mill-frammentazzjoni regolatorja
ta' fost l-Istati Membri. Fejn il-fondi u l-inċentivi jeżistu f'livell
nazzjonali dawn ma jkunux konformi ma’ inizjattivi paragunabbli fi Stati Membri
oħra. Dan jimpedixxi l-iskala tal-ippuljar tal-kapital u tal-għarfien espert
fl-investiment li joħolqu ekonomiji ta' skala għall-fondi, għall-benefiċċju
tal-investituri. Min-naħa l-oħra, il-biċċa l-kbira tal-Istati Membri ma
għandhomx mudelli ta' fondi jew inċentivi ekwivalenti li jindirizzaw klassijiet
ta’ assi fuq terminu twil. Fin-nuqqas ta’ fond ta' koinvestiment transfruntier,
l-investituri f’dawn is-swieq huma esklużi milli jinvestu fi klassijiet ta’
assi fuq terminu twil.
Ir-riżultat aħħari huwa li attwalment ma hemmx
disponibbli mekkaniżmu li jikkanalizza l-fondi li għandhom jiġu impenjati għal
perjodi twal ta’ żmien għal proġetti ekonomiċi reali li jeħtieġu finanzjament
bħal dan. Din trażżan l-iżvilupp ta’ investiment għal terminu twil. L-għarfien
espert fost professjonisti tal-investiment ma jiġix żviluppat minħabba
in-nuqqas ta’ domanda. Ekonomiji ta’ skala li jwasslu għat-tnaqqis
tal-kostijiet fil-ġestjoni ta' fond ta’ investiment fuq terminu twil ma
jseħħux.
Barra minn hekk, proġetti ta' inġinerija
infrastrutturali jew industrijali fuq skala kbira jistgħu jeħtieġu aċċess għal
puli ta' kapital li mhux dejjem ikunu disponibbli meta l-kapital jinġabar fi
Stat Membru wieħed biss. Barra minn hekk, proġetti fuq skala kbira jistgħu
jinvolvu negozji bbażati f’għadd ta’ Stati Membri differenti. Kull mekkaniżmu
tal-iffinanzjar irid jiffaċċja din il-problema ta' frammentazzjoni, u jaġevola
investituri u proġetti f’diversi pajjiżi tal-Unjoni Ewropea.
Għalhekk hemm bżonn, li jkun iffaċilitat fond
ta' koinvestiment mfassal speċifikament biex jindirizza dawn il-problemi.
Sabiex l-effiċjenza ta’ kull mekkaniżmu ta' ffinanzjar tkun fl-aqwa tagħha,
teħtieġ tilħaq investituri minn madwar l-Unjoni. L-importanza tal-indirizzar
ta' dawn il-kwistjonijiet diġà kienet ġiet stipulata fl-Att dwar is-Suq Uniku
II (SMA II).[1]
Wieħed mill-objettivi ewlenin tagħha huwa li ttejjeb l-investiment fuq terminu
twil fl-ekonomija reali. Sabiex jintlaħaq dan l-għan, l-SMA II ppropona li jiġi
żviluppat sett ġdid ta’ regoli tal-UE li jiffaċilitaw iż-żieda tal-kapital
transfruntier għall-kapital meħtieġ biex jiġu operati fondi ta' investiment
kosteffettivi li għandhom fil-mira opportunitajiet ta’ investimenti fuq terminu
twil.
Il-kuntest usa’ ta’ dan ix-xogħol ġie
stabbilit fil-Green Paper tal-Kummissjoni Ewropea, l-Iffinanzjar fuq Terminu
Twil tal-Ekonomija Ewropea[2],
li tiddeskrivi l-kwistjonijiet tal-provvista u tad-domanda fl-istrutturi kollha
ta’ finanzjament. Il-Green Paper ikkonfermat ukoll il-ħtieġa ta' miżuri dwar
il-fondi ta’ investiment, kif deskritt f’din il-proposta, filwaqt li
kkonċentrat fuq il-kuntest tal-ħtieġa usa’ li l-finanzjament tal-ekonomija
reali jingħata l-ħajja mill-ġdid billi jittejbu t-taħlita u r-reżiljenza
ġeneral ta' sorsi differenti ta’ finanzjament. F’dan, l-ELTIFs il-ġodda jistgħu
jikkontribwixxu biex iżidu l-finanzjament mhux bankarju disponibbli
għan-negozji, biex jikkumplimentaw l-aċċess għal finanzjament mill-banek.
Attwalment, is-swieq tal-fondi ta' investiment
tal-UE huma ddominati minn fondi li jitħaddmu skont id-Direttiva tal-UCITS
(Impriżi għall-Investiment Kollettiv fit-Titoli Trasferibbli), introdotta
għall-ewwel darba fl-1985. L-assi tal-UCITS immaniġġjati issa laħqu
EUR 6,697 biljun.[3]
Id-Direttiva dwar il-UCITS fiha sett ta’ regoli dwar il-prodotti li jintużaw
minn fondi ta’ investiment disponibbli għall-investituri fil-livell tal-konsum,
iżda hija ffukata fuq titoli trasferibbli bl-iskop li jkun hemm disponibbli
likwidità adegwata li ssostni l-ammortizzazzjonijiet li jintalbu. Bħala
riżultat, il-UCITS ma jkunux jistgħu jikkontribwixxu għall-finanzjament ta'
impenji kapitali paċenzjużi għall-infrastruttura u għal proġetti oħra. Filwaqt
li l-inizjattiva tal-UCITS ma tfissirx neċessarjament li l-ħolqien tal-ELTIF se
jattira livelli simili ta' interess mill-investituri, minħabba l-valur li fondi
verament likwidi għandhom għal ħafna investituri fil-livell tal-konsum,
is-suċċess tagħha juri li inizjattivi madwar l-UE kollha jista’ jkollhom impatt
qawwi sabiex jiġi żviluppat suq u sabiex ikun hemm investituri li jkollhom
fiduċja. 
Il-ħolqien tal-Fondi ta’ Kapital ta’ Riskju
Ewropej (EuVECA) u l-Fondi ta' Intraprenditorija Soċjali Ewropej (EuSEF)
flimkien mal-ELTIFs, se jgħinu biex jikkontribwixxu għall-finanzjament
tal-ekonomija Ewropea. Iżda l-iskemi tal-EuVECA u tal-EuSEF jiffukaw fuq niċċa
speċifika tal-ekonomija tal-UE: Negozji li għadhom jibdew iffinanzjati
mill-kapital ta’ riskju, u negozji li jispeċjalizzaw f'li jkollhom impatt
soċjali. 
Il-proposta dwar l-ELTIFs issegwi approċċ usa’
mill-EuVECA u l-EuSEF. Din għandha l-intenzjoni li tindirizza firxa wiesgħa ta’
klassijiet ta’ assi fuq terminu twil kif ukoll li toħloq fond ta’ investiment
li jista' wkoll jinbiegħ lill-investituri fil-livell tal-konsum. Għalhekk huma
meħtieġa tliet karatteristiċi ewlenin: (1) regoli speċifiċi tal-prodott li
jkopru l-assi eliġibbli u d-diversifikazzjoni tagħhom; (2) grad għoli ta'
kompetenza għal dawk li jistgħu jimmaniġġjaw u jikkummerċjaliżaw l-ELTIFs u (3)
allinjament bejn l-orizzont temporali tal-investiment u l-ammortizzazzjoni li
jistennew l-investituri.
Il-ħtieġa għal regoli tal-prodott
L-għan huwa li l-qafas tal-ELTIF ġdid joħloq
"it-tieni passaport fil-livell tal-konsum" li jsegwi l-approċċ
ippruvat u ttestjat tal-UCITS dwar l-ispeċifikazzjonijiet tal-prodott u t-tixrid
tar-riskju. Min-naħa tal-investituri hemm interess konsiderevoli
f’opportunitajiet biex jinvestu fi klassijiet ta’ assi fuq terminu twil li jew
jiżdiedu fil-valur tul iċ-ċiklu tal-ħajja tagħhom (kumpaniji żgħar jew ta' daqs
medju) jew inkella jipproduċu introjtu regolari matul il-perijodu ta’
parteċipazzjoni (assi tal-infrastruttura). B'mod speċjali l-pjanijiet
tal-pensjoni operati mill-muniċipalitajiet, id-distretti, il-kumpaniji żgħar u
kbar jew il-professjonijiet liberi jridu mezz bħal dan. Minħabba l-fatt li
f’ħafna Stati Membri ma jeżistux fondi ta’ assi fuq terminu twil, l-investituri
f’dawn l-Istati huma esklużi minn din l-opportunita ta' investiment. Passaport
transfruntier se jirrimedja din is-sitwazzjoni. 
Biex jiġu sodisfatti dawn il-ħtiġijiet
tal-investituri, l-ELTIF se jkun jista' jinvesti f’kull tip ta’ assi li mhumiex
ikkummerċjalizzati fis-swieq regolati. Dawn l-assi huma nonlikwidi u, għal din
ir-raġuni biss, jeħtieġu fond biex ikun hemm impenn fuq terminu twil meta
jinxtraw. L-istess jgħodd għal dawk li jinvestu f’fond bħal dan. L-assi li
mhumiex innegozjati f'suq sekondarju u li l-proprjetarji tagħhom ikunu jeħtieġu
żmien konsiderevoli biex isibu xerrej ikunu jinkludu dan li ġej: (1)
Investimenti fi proġetti infrastrutturali, bħal fil-qasam tat-trasport,
l-enerġija u l-edukazzjoni; (2) Investimenti f'kumpaniji mhux elenkati,
fil-prattika l-aktar SMEs; (3) Investimenti f’assi ta' proprjetà immobbli,
bħall-bini jew ix-xiri dirett ta’ assi infrastrutturali. 
Għaldaqstant, is-sempliċi fatt li assi ma
jiġix innegozjat f’suq rregolat jikkwalifikah bħala assi għal terminu twil.
Dawn l-assi huma nonlikwidi sempliċiment minħabba l-fatt li, mingħajr ċentru
tan-negozjar pubbliku, ma jkunux jistgħu jinstabu mill-ewwel xerrejja
għall-assi tiegħek. Barra minn hekk, dawn l-assi huma ta' spiss pjuttost
idjosinkratiċi u jkunu attraenti biss għal xerrejja li jistgħu jużaw
id-diliġenza tagħhom u huma speċjalizzati fil-qasam rilevanti. Pereżempju,
ladarba ELTIF jinvesti f’kumpanija ta' proġett, ikun qed jantiċipa li
immedjatament mhu se jkun hemm l-ebda xerrej identifikabbli għal dan is-sehem
għal perjodu konsiderevoli ta’ żmien. 
Quddiem in-nuqqas tagħhom ta' likwidità
intrinsika, il-proposta tal-ELTIF toqgħod lura milli tippreskrivi perjodi ta’
parteċipazzjoni stabbiliti minn qabel. Minħabba l-fatt li investiment f'assi
fuq terminu twil jeħtieġ li jsir b'livell għoli ta' diliġenza, il-preskrizzjoni
ta' perjodi minimi ta' parteċipazzjojni ma tidhirx li hija politika prudenti.
Dan għaliex kull deċiżjoni ta’ investiment se tkun differenti u l-meniġers
tal-ELTIF huma fl-aħjar pożizzjoni biex jiddeċiedu kemm żmien iridu jibqgħu
bl-investiment fl-assi biex jiġġeneraw ir-redditu mwiegħed. Din hija differenza
kbira għall-meniġers tal-UCITS li jsegwu l-iżviluppi makroekonomiċi jew
il-fluttwazzjoni ta’ kuljum fil-borża. 
Jidher ukoll li hija meħtieġa l-flessibbiltà
maniġerjali fir-rigward tal-qafas ta' żmien preċiż li fih portafoll ta’ assi
fuq terminu twil irid jinbena. Din hija r-raġuni għaliex il-proposta tippermetti
li jkun hemm perjodu ta’ ħames snin li fih il-portafoll tal-assi fuq terminu
twil jista' jinbena. Barra minn hekk, il-proposta tippermetti lill-maniġer biex
jinvesti sa 30 % tal-kapital tal-ELTIF f’titoli likwidi. Dawn ir-riżervi
ta' likwidità ġew maħsuba b’tali mod li jippermettu lill-ELTIF jimmaniġġja
l-fluss tal-flus li jirriżulta waqt li l-portafoll fuq terminu twil ikun qed
jinħoloq. Dawn jippermettu wkoll lill-maniġer jitfa' l-likwidità żejda li tiġi
minn “bejn l-investimenti” — jiġifieri meta jinbiegħ assi fuq terminu twil
sabiex jieħu postu ieħor. 
Biex tinħoloq il-fiduċja tal-investitur u
ċ-ċertezza legali, b'mod speċjali għall-investituri fil-livell tal-konsum li
jkunu fil-mira tal-ELTIFs, iżda mhux biss għalihom, l-iskema proposta teħtieġ
sett ta’ regoli tal-prodott sodi iżda flessibbli. Ir-regoli tal-prodott
jirrappreżentaw l-aktar mod xieraq sabiex jintlaħqu l-ħtiġijiet ta’
finanzjament fuq terminu twil identifikati, u jgħinu biex jipprovdu lill-ELTIFs
bi profil tal-prodott prevedibbli. Ladarba jiġu awtorizzati, l-ELTIFs se jkunu
disponibbli biex jitqiegħdu fis-suq għall-investituri professjonali kif ukoll
għall-investituri fil-livell tal-konsum fi Stati Membri oħra.
L-ELTIFs jipprovdu opportunitajiet
għall-investituri sabiex jiddiversifikaw il-portafolli ta’ investiment tagħhom.
L-assi li l-ELTIF propost jista' jinvesti fihom huma investimenti alternattivi,
u għalhekk differenti ħafna fin-natura mill-ishma elenkati aktar tradizzjonali
u mit-titoli miżmuma minn għadd ta’ investituri. Filwaqt li r-regoli stretti
ta’ diversifikazzjoni li jinsabu fil-qafas tal-UCITS jistgħu jagħmluha għalja
jew anke impossibbli biex jitħaddem l-ELTIF, dan tal-aħħar xorta se jibbenefika
minn livell raġonevoli ta’ diversifikazzjoni tal-assi.
Dan il-benefiċċju ta' diversifikazzjoni
japplika ugwalment kemm għall-investituri fil-livell tal-konsum kif ukoll għal
dawk istituzzjonali jew "sofistikati" bħalma huma individwi ta’ valur
għoli. Ir-regoli rigorużi tal-prodott proposti u l-protezzjoni tal-investitur
li joħolqu huma mfassla biex jagħmlu l-ELTIF addattat għall-investituri
fil-livell tal-konsum.
Il-ħtieġa ta' livell għoli
fil-kompetenza maniġerjali
Minħabba n-nuqqas ta’ likwidità tagħhom u
minħabba l-fatt li l-parteċipazzjoni fi klassijiet ta’ assi fuq terminu twil fil-mira
tal-ELTIF ma jkunux elenkati f’suq irregolat, l-assi ta' terminu twil kollha li
l-ELTIF jista’ jinvesti fihom jaqgħu fil-kategorija ta’ “investimenti
alternattivi” (ara d-deskrizzjoni ta’ investimenti alternattivi hawn fuq).
Għalhekk huwa neċessarju li l-ELTIFs jiġu mmaniġġjati minn impriżi li huma
awtorizzati skont l-AIFMD biex jimmaniġġjaw u jikkummerċjalizzaw investimenti
alternattivi. 
Għalhekk, il-qafas tal-ELTIFs propost se jibni
fuq l-awtorizzazzjoni maniġerjali fid-Direttiva tal-AIFM[4], li tistipula r-regoli ġenerali
għall-maniġers ta’ fondi ta’ investiment alternattivi li jimmaniġġjaw u
jikkummerċjalizzaw il-fondi tagħhom għall-investituri professjonali. Regoli
tal-prodott speċifikament għal-LTIF se jiġu miżjuda sabiex l-ELTIFS ikunu
jistgħu jiġu faċilment identifikati kemm minn investituri professjonali kif
ukoll minn investituri fil-livell tal-konsum li huma interessati fil-profili
ta' qligħ u redditu assoċjati ma’ investimenti f’assi fuq terminu twil. 
Il-qafas tal-ELTIFs propost jibni fuq id-dispożizzjonijiet
transfruntiera fl-AIFMD, u jżid mal-passaport “Ewropew” tal-investituri
professjonali li joperaw f'ekonomija tas-suq il-passaport "Ewropew"
għall-investituri fil-livell tal-konsum li joperaw f'ekonomija tas-suq ġewwa
l-UE fir-rigward tal-ELTIFs. Billi l-ELTIFs jistgħu jinbiegħu lill-konsumaturi
mhux professjonali, hemm bżonn ta' aktar ħarsien għall-konsumatur, pereżempju
permezz ta' regoli tal-ELTIF li jipprojbixxu investiment f’assi li jistgħu
joħolqu kunflitt ta’ interess, regoli dwar trasparenza li jirrikjedu
l-pubblikazzjoni ta’ dokument bit-tagħrif ewlieni u kundizzjonijiet speċifiċi
għall-kummerċjalizzazzjoni.
Fid-dawl ta’ dan ta’ hawn fuq, sabiex ikun
jista' jiġi awtorizzat, il-maniġer tiegħu għandu jkun ukoll awtorizzat skont
l-AIFMD. Il-maġġoranza tal-assi li ELTIF jista' jinvesti fihom għandhom skont
id-definizzjoni jkunu assi li jridu jinżammu għal żmien twil.
Il-konċentrazzjoni żejda f’assi wieħed jew f'impriża waħda toħloq riskji
għall-investituri li jistgħu jkunu diffiċli ħafna biex jimmaniġġjawhom. Biex
jittaffa dan ir-riskju l-ELTIF irid josserva r-regoli ta’ diversifikazzjoni.
Barra minn hekk, qed jiġu proposti limiti fuq l-użu ta’ derivati f’dak li
għandu x’jaqsam ma’ assi tal-ELTIF, kif ukoll livell limitu fuq is-self.
Il-ħtieġa li jsir allinjament bejn
l-orizzont temporali tal-investiment u l-orizzont temporali
tal-ammortizzazzjoni
L-assi li l-ELTIF jinvesti fihom min-natura
tagħhom stess ikunu nonlikwidi. Jiġifieri, mhux se jkunu jistgħu jinxtraw u
jinbiegħu faċilment. Jista’ ma jkunx hemm suq sekondarju affidabbli għal assi
ta' terminu twil, fatt li jista' jagħmel il-valutazzjoni u l-bejgħ tagħhom
aktar diffiċli. In-natura nonlikwida tal-assi mhijiex problema fiha nfisha, u
l-proposta tal-ELTIF hija mfassla biex jinħoloq fond ta' koinvestiment adattat
għal dawn it-tipi ta’ assi. Ir-rekwiżiti tal-AIFMD jindirizzaw wkoll dawn
il-kwistjonijiet, pereżempju dawk li għandhom x'jaqsmu mal-valutazzjoni, u
r-rekwiżit li l-maniġers ikollhom fis-seħħ politiki u mekkaniżmi xierqa ta'
valutazzjoni..
In-natura nonlikwida tal-assi tista’ tagħmilha
diffiċli għall-fondi biex jissodisfaw it-talbiet ta’ ammortizzazzjoni li jsiru
mill-investituri qabel ma' investimenti f'assi jew proġett jilħqu l-maturità
tagħhom. Il-ħtieġa li jinżammu assi likwidi biex jintlaqgħu t-talbiet ta’
ammortizzazzjoni tkun qed tiddevja l-likwidità mill-għan prinċipali tal-ELTIFs
— l-investiment f'assi għal terminu twil. Barra minn hekk, l-opzjonijiet biex
issir ammortizzazzjoni kmieni, jiġifieri, qabel tmiem iċ-ċiklu tal-ħajja
tal-investiment fil-fond, se tqajjem il-ħtieġa li wieħed jiddisponi mill-assi
kmieni biex jissodisfa t-talbiet ta’ ammortizzazzjoni bikrija. Hemm il-periklu
li dawn l-assi jistgħu jkollhom jinbiegħu bi prezzijiet ta' “bejgħ bl-għaġġla”,
ferm taħt dawk li l-maniġer tal-fond jemmen li l-assi għandhom jiswew f'bejgħ
li ma jkunx furzat. Tali bejgħ jista’ wkoll inaqqas il-fluss tal-introjtu li
jitħallas lil investituri oħrajn li jibqgħu investiti fl-ELTIF. Għaldaqstant
l-ELTIFs mhux se joffru amortizzazzjoni bikrija lill-investituri. Dan l-approċċ
se jneħħi l-kunflitti ta’ interess potenzjali bejn l-investituri li jkun hemm u
dawk li jifdal.
L-ELTIF flimkien mal-AIFMD se jipprovdu qafas
sod ta' mmaniġġjar u ta' prodott mfassal sabiex jagħti lill-investituri
l-fiduċja li l-investimenti tagħhom qed jiġu mmaniġġjati b’mod prudenti,
kompetenti u onest. Il-fatt li l-ammortizzazzjoni mhix se tkun permessa matul
il-ħajja tal-investimenti magħżula għandu jiġi indikat b’mod ċar sabiex jiġu
evitati aspettattivi mhux f'posthom dwar il-likwidità tal-fond. Il-ftuħ
tal-ELTIF għall-investituri fil-livell tal-konsum se jiżgura wkoll li l-firxa
wiesgħa l-aktar possibbli tal-pula tal-kapital tkun disponibbli.
Barra minn hekk, il-primjum ta’
nonlikwidità assoċjat ma’ investiment f’assi fuq terminu twil jistgħu jiġu
sfruttati biss jekk il-meniġer tal-ELTIF huwa liberu li jinvolvi ruħu fi
proġetti għal perjodu ta’ żmien sinifikanti mingħajr ma jiffaċċja pressjoni
kostanti biex jagħti ħlas lura. Kif ġie indikat fil-valutazzjoni tal-impatt,
il-primjum ta’ nonlikwidità intrinsiku f’investiment f’assi fuq terminu twil
jeħtieġ perjodi ta’ parteċipazzjoni ta’ bejn l-10 u l-20 sena. Pereżempju,
il-prestazzjoni tal-proprjetà immobbli ta' kull sena ta' 12,71 % qabżet
l-S&P 500 (l-indiċi tal-ekwità) ta' 10,94 % u l-indiċi tipiku
tal-bonds ta' 7,70 % meta vvalutata fuq perjodu ta’ 14-il sena. Bl-istess
mod, il-prestazzjoni favorevoli ta’ fondi ta’ kapital ta’ riskju fl-Istati
Uniti - b'redditu ta' kull sena ta’ 16,5 % meta mqabbel ma' S&P 500 bi
11,2 % - tista' tinkiseb biss meta jintgħażel orizzont temporali
tal-investiment ta’ 20 sena. 
Ir-redditu pożittiv ta’ investiment f’assi fuq
terminu twil għandu jiġi vvalutat wkoll bir-riskji li dawn iġorru magħhom. Bħal
fil-każ ta' investimenti tradizzjonali fi stokks u bonds, naturalment hemm
ir-riskju li l-kapital kollu jintilef. Iżda dak li jiddistingwi l-assi fuq
terminu twil minn titoli trasferibbli ttrattati f’suq irregolat huwa r-riskju
ta' nonlikwidità tagħhom. Kuntrarju għal stokks u bonds li normalment
jistgħu jinbiegħu faċilment f’suq irregolat, assi fuq terminu twil ma
jibbenefikawx minn swieq sekondarji likwidi u ħafna drabi huma meħtieġa xhur
jew snin qabel ma jkunu jistgħu jinbiegħu assi bħal dawn. Din hija
r-raġuni għaliex l-abbozz tal-proposta jeħtieġ li ċ-ċiklu tal-ħajja ta’ ELTIF
għandu jkun twil biżżejjed biex jakkomoda għażla diliġenti u impenn fuq terminu
twil fi proġett, kumpanija jew assi reali li jkunu magħżula.
F’dawn iċ-ċirkostanzi, il-passaport tal-fond
futur irid ikun akkumpanjat minn grad suffiċjenti ta’ flessibbiltà maniġerjali
għall-għażla tal-assi kif ukoll biex jiġi ddeterminat perjodu ta' żmien li fih
dawn jistgħu jinżammu qabel żvestiment. Dan jispjega għaliex l-approċċ
fl-abbozz tal-proposta ma jippreskrivix perjodi ta' żmien fissi sakemm jistgħu
jinżammu l-assi tal-investiment jew it-tul taż-żmien tal-ELTIF innifsu. 
L-ELTIF il-ġdid għaldaqstant għandu jkun
flessibbli fil-politiki tal-investiment u fil-perjodi ta’ parteċipazzjoni.
L-għan huwa biex tiġi attirata massa kritika ta' meniġers li se joffru mezz
transfruntier biex jiġbdu massa kritika ta’ assi u investituri. Għalhekk,
iċ-ċiklu tal-ħajja tal-fond għandu jaqbel mal-profil partikolari tal-assi li se
jinvesti fihom. Dan għandu implikazzjonijiet fuq l-opportunitajiet ta'
ammortizzazzjoni li fond bħal dan jista’ realistikament joffri. L-esperjenza
dwar fondi ta' terminu twil mingħajr limiti fi swieq nazzjonali turi li fond ma
jistax joffri ammortizzazzjonijiet sakemm jibqa’ jinvesti fl-assi għal terminu
twil li hemm fil-mira tal-proposta. It-tqabbil taċ-ċiklu tal-ħajja tal-fond
mal-assi tal-investiment tiegħu huwa l-aħjar approċċ possibbli sabiex jiġi
żgurat li l-managers jkollhom il-lok li jinvestu f’assi li jeħtieġu impenji fuq
terminu twil u b’hekk jiffinanzjaw l-ekonomija. Il-possibilità li tiġi offruta
ammortizzazzjoni fi stadju aktar bikri iddgħajjef il-perspettiva fuq terminu
twil tal-fond; dan inaqqas l-attrattività tiegħu għall-biċċa l-kbira
tal-investituri fi skemi ta' pensjoni li jridu introjtu stabbli u ta' terminu
twil minflok faċilità għal ammortizzazzjoni bikrija.
Dan, madankollu, ma jimplikax li l-investituri
ma jistgħux jifdu l-investimenti tagħhom qabel it-tmiem ta' ħajjet l-ELTIF.
Il-valutazzjoni tal-impatt tal-Kummissjoni sabet li ħafna mis-suċċess tal-fondi
fuq terminu twil fil-livell nazzjonali ġew strutturati bħala entitajiet
elenkati. Dan jippermetti lill-investituri biex ibigħu jew jinnegozjaw l-ishma
jew l-unitajiet tagħhom f'fond f'suq sekondarju. Jekk l-investiment fuq
terminu twil huwa mistenni jsir attraenti għall-investituri fuq skala iżgħar
jew għall-komunità fil-livell tal-konsum inġenerali, is-swieq sekondarji se
jkunu l-post prinċipali fejn wieħed jista' jixtri jew joħroġ mill-fond ta'
terminu twil. 
L-ELTIFs se jkunu prodotti ta’ investiment
skont id-Direttiva dwar is-Swieq fl-Istrumenti Finanzjarji (MiFID)[5], u għalhekk huma suġġetti
għar-rekwiżiti kollha ta’ din id-Direttiva rigward il-kummerċjalizzazzjoni,
il-bejgħ u d-divulgazzjoni tagħhom.
L-ELTIF il-ġdid propost se jkunu disponibbli
għall-kummerċjalizzazzjoni għall-investituri fl-Unjoni Ewropea. Għalhekk huwa
importanti li l-investituri jkollhom il-kunfidenza li jafu li l-livell ta'
protezzjoni li se jirċievu huwa l-istess, tkun xi tkun l-oriġini tal-meniġer
tal-fond. Għal din ir-raġuni, l-istrument legali propost huwa regolament,
ġaladarba dan huwa l-mod l-aktar adattat sabiex jinkisbu regoli konsistenti,
ċari u li japplikaw direttament ġewwa l-Unjoni. 
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
2.1.        Konsultazzjoni mal-partijiet
interessati
Sa minn nofs l-2012 il-Kummissjoni Ewropea
wettqet konsultazzjonijiet wiesgħa ma’ rappreżentanti minn firxa wiesgħa ta’
organizzazzjonijiet. Il-konsultazzjonijiet ħadu l-forma ta’ laqgħat bilaterali
u multilaterali, konsultazzjoni pubblika bil-miktub dwar kwistjonijiet ta'
mmaniġġjar tal-assi[6]
li tinkludi l-investiment fuq terminu twil (LTI), u l-kwestjonarju ta' segwitu
li ġie ċċirkolat fost il-partijiet interessati. Is-servizzi tal-Kummissjoni
rċevew 65 reazzjoni dwar it-taqsima tal-LTI. Il-kwestjonarju ta' segwitu
rriżulta f’50 tweġiba. Saru aktar diskussjonijiet bilaterali ma’ meniġers ta’
fondi li joperaw fl-infrastruttura u fi swieq ta' terminu twil, ma'
assoċjazzjonijiet tal-immaniġġjar ta' fondi u ma' rappreżentanti ta'
investituri fil-livell tal-konsum kif ukoll dawk istituzzjonali.
2.2.        Valutazzjoni tal-impatt
F’konformità mal-politika tagħha dwar
"regolamenti aħjar", il-Kummissjoni wettqet valutazzjoni tal-impatt
ta’ alternattivi politiċi. Dawn l-alternattivi ħaddnu firxa wiesgħa ta’
opzjonijiet politiċi, li jvarjaw minn li ma titteħidx azzjoni, li jiġu
integrati l-klassijiet ta’ assi fuq terminu twil fil-qafas eżistenti tal-UCITS,
għall-ħolqien ta’ fond ta' koinvestiment għall-investituri professjonali biss,
jew fond ta' koinvestiment miftuħ għall-investituri kollha, b'faċilitajiet ta'
ammortizzazzjoni jew mingħajr dawn il-faċilitajiet.
Dawn l-għażliet kollha ġew analizzati skont
il-prinċipji ġenerali għal żieda fil-flussi tal-kapital disponibbli
għall-finanzjament fuq terminu twil fl-ekonomija Ewropea reali, u għal żieda
fil-konformità tas-suq uniku. Madankollu, kwalunkwe mekkaniżmu ta’ finanzjament
ġdid jeħtieġ ukoll li jitfassal b’tali mod li l-objettiv li jinħolqu ekonomiji
ta’ skala għall-maniġers tal-fondi u li tikber l-għażla ma jkunux f'kunflitt
mal-ħtieġa li l-kategoriji kollha ta’ investituri jingħataw l-informazzjoni kif
ukoll ikollhom il-protezzjoni adegwata. 
L-opzjoni magħżula hija li jinħoloq fond ta’
koinvestiment fuq terminu twil miftuħ kemm għall-investituri professjonali kif
ukoll għal dawk fil-livell tal-konsum. F'konformità mal-karatteristiċi
nonlikwidi tal-klassijiet ta’ assi fuq terminu twil, ma jkun hemm l-ebda
drittijiet ta’ ammortizzazzjoni qabel ma jintemm iċ-ċiklu tal-ħajja tal-fond.
Il-karatteristiċi tal-ELTIF propost jkunu li jippermettu l-firxa l-aktar
wiesgħa ta’ investituri li jkollhom aċċess għall-ELTIFs. B’dan il-mod, il-pula
potenzjali ta’ kapital disponibbli biex iseħħu dawn l-investimenti tkun massimizzata.
L-ELTIFs se jkunu suġġetti għar-regoli tal-prodott imfassla biex jiżguraw
biżżejjed diversifikazzjoni, jindirizzaw il-kunflitti ta’ interess potenzjali,
iżidu t-trasparenza fir-rigward tal-kostijiet u jillimitaw l-użu ta’ derivati u
lievi finanzjarji. Dawn il-karatteristiċi huma fis-seħħ sabiex jipprovdu
protezzjoni tal-investitur għall-investituri fil-livell tal-konsum. Bin-nuqqas
ta' drittjiet ta' ammortizzazzjoni tul ħajjet il-fond, aktar mill-kapital
tiegħu jkun jista' jiġi investit f’assi nonlikwidi. Dan in-nuqqas ta’ dritt ta'
ammortizzazzjoni huwa sinjal qawwi li juri n-natura tal-impenn fuq terminu twil
għall-investituri fil-livell ta' konsum u dawk professjonali.
Tqiesu l-kummenti tal-Bord tal-Valutazzjoni
tal-Impatt espressi fl-opinjoni tagħhom tal-31 ta’ Mejju 2013.
Id-deskrizzjoni tal-problema ġiet imsaħħa biex ikun iċċarat aktar il-kobor
tal-problema li qed tiġi indirizzata kif ukoll jekk iż-żmien tal-proposta hux
opportun. Id-deskrizzjoni tal-opzjonijiet ġiet ukoll imtejba kif ukoll l-analiżi
dwar l-effikaċja tal-opzjoni ppreferuta. Il-Valutazzjoni tal-Impatt issa
tiċċara wkoll f’aktar dettall ir-raġunijiet għaliex il-proposta tiddevja minn
xi fehmiet murija minn ċerti partijiet interessati waqt il-proċess ta’
konsultazzjoni. B’mod partikolari, ir-raġunament ġie msaħħaħ madwar l-għażla li
jiġu esklużi d-drittjiet ta' ammortizzazzjoni, kemm mill-perspettiva ta'
protezzjoni għall-investitur, kif ukoll mill-perspettiva li huwa mistenni li
tittieħed l-opzjoni l-ġdida mill-investituri. Filwaqt li xi investituri
fil-livell tal-konsum probabbilment ma jinvestux f'fond li m'għandux id-dritt
fuq talba tal-ammortizzazzjoni, ir-riskji marbuta ma' dawn id-drittijiet
jistgħu jimminaw il-mudell tal-fond, filwaqt li l-effiċjenza mnaqqsa
tal-investimenti biex tkun żgurata likwidità addizzjonali se tnaqqas l-impatt
ta’ kwalunkwe talba addizzjonali fil-livell tal-konsum.
3.           ELEMENTI LEGALI TAL-PROPOSTA
3.1.        Il-bażi legali u l-għażla
tal-forma ġuridika
L-Artikolu 114(1) tat-TFUE jservi bħala
l-bażi legali għal Regolament li joħloq dispożizzjonijiet uniformi mmirati lejn
il-funzjonament tas-suq intern. Regoli tal-prodott prudenti jistabbilixxu
l-limiti tar-riskji marbuta ma’ fondi ta’ investiment li għandhom fil-mira assi
fuq terminu twil. Bħala tali, huma ma jirregolawx l-aċċess għal attivitajiet
tal-immaniġġjar tal-assi iżda jirregolaw il-mod li bih dawn l-attivitajiet
jitwettqu, sabiex tiġi żgurata protezzjoni għall-investitur u stabbiltà
finanzjarja. Huma s-sisien tal-funzjonament korrett tas-suq intern.
Sabiex jintleħaq l-objettiv ta' integrità
fis-suq intern, il-miżura leġiżlattiva proposta se toħloq qafas regolatorju
għall-ELTIFs, bil-ħsieb li jiġi żgurat li dawn il-fondi jkunu suġġetti għal
regoli konformi ġewwa l-UE, u li jkunu identifikabbli bħala tali minn
investituri fl-UE kollha. L-għan tar-Regolament propost huwa li jinħoloq sett
ta' regoli robusti iżda flessibbli li speċifikament jikkorrispondu għan-natura
ta' terminu twil tal-investimenti inkwistjoni. Ir-regoli proposti għandhom
jiżguraw kundizzjonijiet newtrali fil-kompetizzjoni bejn id-diversi meniġers
ta’ fondi ta’ investiment fuq terminu twil. Din il-proposta leġiżlattiva,
għalhekk, tarmonizza l-kundizzjonijiet operattivi għall-parteċipanti relevanti
kollha fis-suq tal-fondi tal-investiment, għall-benefiċċju tal-investituri
kollha u għall-funzjonament bla xkiel tas-suq uniku għas-servizzi finanzjarji.
Regolament huwa meqjus bħala l-aktar strument
legali xieraq sabiex jiġu introdotti rekwiżiti uniformi li se jittrattaw, fost
l-oħrajn, il-kamp ta' applikazzjoni tal-assi eliġibbli, is-sura tal-portafoll,
ir-regoli ta' diversifikazzjoni, il-politika tal-ammortizzazzjoni kif ukoll
ir-regoli li jirrigwardaw l-awtorizzazzjoni għall-fondi li jkunu intenzjonati
għal investiment fuq terminu twil. L-objettiv ta’ dawn ir-regoli tal-prodott
huwa biex ikun żgurat li l-ELTIFs jaħdmu b’mod aktar effiċjenti. It-teħid ta'
attivitajiet bħala meniġer tal-ELTIFs huwa rregolat mid-Direttiva tal-AIFM.
L-attivitajiet tal-maniġers se jkomplu jkunu suġġetti għall-AIFMD, iżda
prodotti ta’ investiment fuq terminu twil huma rregolati mir-Regolament
propost, apparti r-regoli tal-AIFMD.
3.2.        Sussidjarjetà u
proporzjonalità
L-approċċi regolatorji nazzjonali huma minnhom
infushom limitati għall-Istat Membru inkwistjoni. Ir-regolazzjoni tal-profil
ta' prodott ta’ ELTIF fuq livell nazzjonali biss iġib magħha r-riskju ta’
prodotti differenti ta’ investiment li kollha kemm huma jinbiegħu bħala fondi
ta’ investiment għal terminu twil b’karatteristiċi differenti. Dan joħloq
konfużjoni għall-investituri u jimpedixxi l-ħolqien ta’ kundizzjonijiet
newtrali fil-kompetizzjoni fl-Unjoni kollha għal dawk il-meniġers li joffru
ELTIFs lil investituri professjonali u/jew lil investituri fil-livell
tal-konsum. 
Billi s-settur tal-immaniġġjar tal-assi huwa
essenzjalment ta’ natura transfruntiera, il-frammentazzjoni attwali tas-suq
tal-ELTIFs wasslet lil dan is-settur biex jopera mingħajr effiċjenza. Il-qafas
armonizzat u sostenibbli propost li jkopri l-ELTIF se jservi bħala sors ta’
finanzjament fuq terminu twil għall-ekonomija Ewropea. Il-qafas il-ġdid se
jiżgura l-finanzjament ta’ diversi proġetti u setturi, kif ukoll se jipprovdi
sorsi stabbli ta’ redditu għal investituri li jfittxu termini twal. Għalhekk,
huwa meħtieġ suq pan-Ewropew, u l-miżura leġiżlattiva proposta hija konformi
mal-prinċipju tas-sussidjarjetà stabbilit fl-Artikolu 5(3) tat-TUE u
fit-tieni Protokoll dwar l-Applikazzjoni tal-Prinċipji tas-Sussidjarjetà u
l-Proporzjonalità.
Fir-rigward tal-proporzjonalità, kif stabbilit
fl-Artikolu 5(4) tat-TUE, il-proposta ssib il-bilanċ xieraq bejn
l-interess pubbliku inkwistjoni u l-kosteffiċjenza tal-miżura. Ir-regoli
proposti għandhom l-iskop li joħolqu marka ta' prodott komuni li għaliha hemm
interess pubbliku qawwi u li tistabbilixxi s-sisien għal suq komuni,
kompetittiv u kosteffiċjenti tal-ELTIFs ġewwa l-Unjoni. Ir-rekwiżiti imposti
fuq il-partijiet differenti kkonċernati ġew ikkalibrati bir-reqqa. Kull meta
kien possibbli, ir-rekwiżiti ġew imfassla bħala standards minimi (pereż.
il-limiti ta' diversifikazzjoni tal-emittent,) u r-rekwiżiti regolatorji ġew
imfassla b’tali mod li ma jfixklux bla bżonn il-mudelli ta' negozju eżistenti.
B’mod partikolari, ir-Regolament propost għaqqad flimkien il-parametri adattati
għal investimenti fuq terminu twil u gruppi ta’ investituri speċifiċi, billi
qies il-kunsiderazzjonijiet ta' sigurtà u ta' fiduċja li għandhom x'jaqsmu
mad-deżinjazzjoni ELTIFs. Għaldaqstant, il-proposta ma tmurx lil hinn minn dak
li hu meħtieġ biex jintleħaq qafas legali komuni għall-ELTIF, filwaqt li
fl-istess ħin tindirizza kwistjonijiet regolatorji li jaffettwaw l-validità
tal-marka.
3.3.        Spjegazzjonijiet iddettaljati
tal-proposta
Il-proposta għal Regolament dwar Fondi ta’
Investiment Ewropej fuq terminu twil (ELTIF) hija maqsuma f’seba’ kapitoli. 
3.3.1.     Kapitolu I - Dispożizzjonijiet
ġenerali (l-Artikoli 1-6)
Il-Kapitolu I fih ir-regoli ġenerali,
bħalma huma s-suġġett u l-kamp ta’ applikazzjoni tad-definizzjonijiet proposti
għall-qafas tal-fondi, il-proċedura għall-awtorizzazzjoni ta’ ELTIFs
(fil-livell ta’ fondi), u l-interazzjoni tar-Regolament propost mar-regoli
fis-seħħ li jirregolaw l-awtorizzazzjoni ta’ meniġers ta’ fondi ta’ investiment
alternattivi, kif stabbilit fid-Direttiva 2011/61/UE (AIFMD)
L-Artikolu 1 jispeċifika s-suġġett u
jispjega l-iskop tar-Regolament. Jagħmilha ċara li r-rekwiżiti msemmija
fir-Regolament huma eżawrjenti, b’hekk ma jħalli l-ebda lok għal “rekwiżiti
eċċessivi” fil-livell nazzjonali. L-Artikolu 2 fih id-definizzjonijiet
meħtieġa għall-applikazzjoni uniformi tar-Regolament propost. L-Artikolu 3
jistipula li l-AIFs tal-UE jkunu awtorizzati skont ir-Regolament propost sabiex
jiġu kkummerċjalizzati jew immaniġjati fl-Unjoni bħala ELTIFs. Id-deżinjazzjoni
“Fondi ta’ Investiment Ewropej fuq Terminu Twil” (ELTIFs) hija rriżervata għal
dawk l-AIFs tal-UE li jikkonformaw mar-Regolament propost. Dan jimplika li
meniġer ta’ klassijiet ta' assi alternattivi li jrid jimmaniġġja jew
jikkummerċjalizza fondi ffukati fuq assi ta' terminu twil mingħajr l-użu
tad-deżinjazzjoni proposta, mhux obbligat li jikkonforma mar-Regolament
propost.
L-Artikolu 4 jipprevedi proċedura
armonizzata għall-awtorizzazzjoni tal-ELTIFs, filwaqt li l-Artikolu 5
jistipula l-kundizzjonijiet għal din l-awtorizzazzjoni. L-Artikolu 6
jiddeskrivi l-interazzjoni bejn ir-regoli eżistenti tal-AIFMD u r-Regolament
propost, essenzjalment jispeċifika li l-meniġer tal-ELTIF irid jiżgura li hemm
konformità mar-Regolament.
3.3.2.     Kapitolu II – L-obbligi li
jirrigwardaw il-politiki ta’ investiment tal-ELTIFs (l-Artikoli 7 u 15)
Il-Kapitolu II fih ir-regoli dwar
il-politiki ta’ investiment permissibbli li għandhom jiġu segwiti minn ELTIF,
bħar-regoli relatati mal-investimenti eliġibbli, is-sura tal-portafoll u
d-diversifikazzjoni, il-kunflitt ta’ interess, il-konċentrazzjoni u s-self ta’
flus.
L-Artikolu 7 jistipula li, fejn
applikabbli, kull wieħed mill-kompartiment ta’ investiment ta’ ELTIF għandu
jitqies bħala ELTIF separat għall-finijiet tal-Kapitolu II.
L-Artikolu 8 jiddeskrivi żewġ kategoriji
ta’ assi finanzjarji li ELTIF jista' jinvesti fihom: assi għal terminu twil u
assi elenkati fl-Artikolu 50(1) tad-Direttiva 2009/65/KE
(id-Direttiva UCITS). Madankollu, ELTIF ma jistax ikun involut fil-bejgħ
bin-nieqes ta’ assi, jikseb esponiment għall-komoditajiet, jidħol għal
ftehimiet fejn isellef titoli jew jissellef titoli, jidħol għal ftehimiet ta'
riakkwist jew juża strumenti finanzjarji derivati jekk dawn l-istrumenti
jintużaw għall-finijiet ta’ ħħeġġjar.
L-Artikolu 9 jelabora dwar
il-kundizzjonijiet ta’ eliġibbiltà għal assi fuq terminu twil, bħall-kategoriji
differenti ta’ strumenti użati biex jinkiseb aċċess għal impriżi b'portafoll li
jikkwalifika, investiment f’unitajiet jew ishma ta’ ELTIFs oħra kif ukoll
parteċipazzjoni f’assi reali, bħall-proprjetà immobbli, il-vapuri jew l-inġenji
tal-ajru. L-Artikolu 10 jistipula l-kundizzjonijet għal impriża sabiex
issir impriża b'portafoll li jikkwalifika. L-impriża b'portafoll li
jikkwalifika ma għandhiex tkun elenkata, ikollha d-domiċilju fl-UE u jkollha
l-għan li tiffinanzja proġetti infrastrutturali, kumpaniji, jew il-proprjetà
immobbli, il-vapuri u l-inġenji tal-ajru. Hija ma għandhiex tieħu l-forma ta’
kumpanija tal-investiment kollettiv,
L-Artikolu 11 fih regola ġenerali dwar
it-trattament tal-kunflitti ta’ interess mill-meniger tal-ELTIF. Il-meniġer ma
jistax ikollu xi interess personali f'assi fuq terminu twil li fih jiġi
investit l-ELTIF.
L-Artikolu 12 jipprevedi regoli
ddettaljati dwar is-sura tal-portafoll li tikkaratterizza lil ELTIF. Dan ikopri
wkoll ir-regoli ta' diversifikazzjoni li kull ELTIF irid jirrispetta
fil-kuntest ta’ assi ta' investiment eliġibbli, bħar-regoli dwar l-esponiment
massimu għar-riskju li ELTIF jista’ jkollu fil-konfront ta’ kontroparti waħda.
L-Artikolu 13 jistipula l-limiti massimi li ELTIF jista' jżomm f’emittent
uniku (il-limiti tal-konċentrazzjoni). L-Artikolu 14 jistipula
l-kundizzjonijiet li taħthom ELTIF jista’ jissellef il-flus. L-Artikolu 15
fih dispożizzjonijiet dwar l-applikazzjoni tas-sura tal-portafoll u r-regoli ta'
diversifikazzjoni, filwaqt li jqis l-istadji differenti fil-ħajja ta' Fond
ELTIF.
3.3.3.     Kapitolu III –
L-ammortizzazzjoni, il-kummerċ u l-ħruġ ta’ ishma jew unitajiet tal-ELTIF, u
t-tqassim tal-introjtu (l-Artikoli 16-20)
Il-Kapitolu III jittratta l-politika ta' ammortizzazzjoni
tal-ELTIFs, il-possibbiltà li jiġu kkumerċjalizzati unitajiet jew ishma
tal-ELTIFs f'suq sekondarju, il-ħruġta’ ishma jew unitajiet ġodda,
id-disponiment mill-assi tal-ELTIFs u t-tqassim tal-introjtu lill-investituri
tal-ELTIFs.
L-Artikolu 16 jipprekludi lill-ELTIF
milli joffri d-dritt ta' ammortizzazzjoni lill-investituri tiegħu qabel ma
jispiċċa ċ-ċiklu tal-ħajja tal-ELTIF. Iċ-ċiklu tal-ħajja huwa mfisser
fir-regoli tal-ELTIF u jikkorrispondi maċ-ċiklu tal-ħajja tal-assi individwali
tal-ELTIF u mal-objettivi ta’ investiment tiegħu fuq terminu twil.
L-Artikolu 17 jipprevedi l-kummerċ ta’
unitajiet jew ishma ta’ ELTIF fi swieq irregolati, kif ukoll it-trasferiment
liberu tal-unitajiet jew l-ishma ta’ ELTIF lil partijiet terzi.
L-Artikolu 18 fih il-kundizzjonijiet għall-ħruġ ta’ ishma jew unitajiet
ġodda mill-ELTIF, bħall-offerta bil-quddiem għall-investituri eżistenti meta
joħroġ prezz li huwa taħt in-NAV tal-ELTIF. L-Artikolu 19 jittratta
l-proċedura li kull ELTIF jadotta biex jiddisponi mill-assi tiegħu.
L-Artikolu 20 jistabbilixxi r-regoli applikabbli għat-tqassim tal-introjtu
ġġenerat mill-assi ta' ELTIF u huwa meħtieġ li ELTIF jistipula l-politika ta’
distribuzzjoni tiegħu fir-regoli dwar il-fondi tiegħu.
3.3.4.     Kapitolu IV –
Ir-rekwiżiti ta’ trasparenza (l-Artikoli 21-22)
Il-Kapitolu IV fih regoli dwar
it-trasparenza meta l-ELTIFs ikunu qed jiġu rreklamati lill-investituri.
L-Artikolu 21 jistipula l-pubblikazzjoni
minn qabel ta’ dokument bit-tagħrif ewlieni u ta' prospett, qabel mal-ELTIF
jiġi kkumerċjalizzat lill-investituri fil-livell tal-konsum. Il-prospett u
kwalunkwe dokument ta’ kummerċjalizzazzjoni ieħor jinfurmaw lill-investituri
dwar in-natura speċjali ta' investiment fuq terminu twil f'ELTIF.
L-Artikolu 22 jistipula li meniġer tal-ELTIF jagħti b'mod iddettaljat
il-kostijiet kollha marbutin mal-fond.
3.3.5.     Kapitolu V –
Il-kummerċjalizzazzjoni (l-Artikoli 23-25) 
Il-Kapitlu V fih ir-regoli applikabbli
għall-AIFM tal-UE biex jikkummerċjalizza unitajiet jew ishma ta’ ELTIF lil
investituri professjonali u dwak fil-livell tal-konsum.
L-Artikolu 23 jistipula li meniġers
tal-ELTIFs jkollhom faċilitajiet li jinstabu f’kull Stat Membru fejn huma jkun
bi ħsiebhom jikkummerċjalizzaw l-ELTIFs tagħhom. L-Artikolu 24 jistipula
r-rekwiżiti addizzjonali li l-meniġers iridu jikkonformaw magħhom sabiex
ikollhom kummerċ ma’ investituri fil-livell tal-konsum. L-Artikolu 25
jibni fuq il-proċeduri ta’ notifika li jinsabu fid-Direttiva tal-AIFM sabiex
meniġers tal-ELTIFs jingħataw l-awtorizzazzjoni biex jikkummerċjalizzaw
l-unitajiet jew l-ishma tal-ELTIFs tagħhom lill-investituri kemm fi djarhom kif
ukoll fl-Istati Membri li potenzjalment jospitawhom.
3.3.6.     Kapitolu VI –
Is-superviżjoni (l-Artikoli 26-29)
Il-Kapitolu VI jistabbilixxi r-regoli
applikabbli dwar is-superviżjoni tal-ELTIFs.
L-Artikolu 26 jiċċara r-rwoli rispettivi
tal-awtoritajiet kompetenti tal-ELTIF u tal-meniġer ta’ ELTIF.
L-Artikolu 27 jistipula li s-setgħat tal-awtoritajiet kompetenti skont
id-Direttivi tal-UCITS u tal-AIFM għandhom jiġu eżerċitati wkoll fir-rigward
tar-Regolament propost. L-Artikolu 28 jirreferi għall-poter tal-ESMA,
filwaqt li l-Artikolu 29 jipprevedi kooperazzjoni bejn l-awtoritajiet
superviżorji.
3.3.7.     Kapitolu VII -
Id-Dispożizzjonijiet Finali (l-Artikoli 30-31)
Il-Kapitolu VII fih regoli għall-analiżi
tal-funzjonament tar-regoli previsti li għandhom jitħejjew mill-Kummissjoni kif
ukoll dispożizzjonijiet dwar id-dħul fis-seħħ tar-Regolament propost.
4.           IMPLIKAZZJONIJIET BAĠITARJI
L-impatt baġitarju tar-Regolament dwar l-ELTIF
huwa kif indikat fid-Dikjarazzjoni Finanzjarja Leġiżlattiva mehmuża
mal-proposta.
2013/0214 (COD)
Proposta għal
REGOLAMENT TAL-PARLAMENT EWROPEW U
TAL-KUNSILL
dwar il-Fondi ta’ Investiment Ewropej fuq
Terminu Twil
(Test b’rilevanza għaż-ŻEE)
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Europea, u b’mod partikolari l-Artikolu 114
tiegħu,
Wara li kkunsidraw il-proposta tal-Kummissjoni
Ewropea,
Wara t-trażmissjoni tal-abbozz tal-att
leġiżlattiv lill-Parlamenti nazzjonali,
Wara li kkunsidraw l-opinjoni tal-Kumitat
Ekonomiku u Soċjali Ewropew[7],

Filwaqt li jaġixxu skont il-proċedura
leġiżlattiva ordinarja,
Billi:
(1)       Il-finanzjament fuq terminu
twil huwa għodda kruċjali tajba biex l-ekonomija Ewropea titpoġġa fit-triq
tat-tkabbir sostenibbli, intelliġenti u inklussiv, biex tkun tista' tinbena
l-ekonomija tal-ġejjieni b’tali mod li tkun anqas suxxettibbli għar-riskji
sistemiċi u tkun aktar reżiljenti. Il-fondi ta’ investiment Ewropej fuq terminu
twil (ELTIFs) jipprovdu finanzjament ta' natura dejjiema lil diversi proġetti
ta’ infrastruttura jew lil kumpaniji mhux elenkati li joħorġu strumenti ta'
ekwità jew ta’ dejn li għalihom m’hemmx xerrej faċilment identifikabbli. Billi
jipprovdu finanzjament lil proġetti bħal dawn, l-ELTIFs jikkontribwixxu
għall-finanzjament tal-ekonomiji tal-Unjoni. 
(2)       Fuq in-naħa tad-domanda,
l-ELTIFs jistgħu jipprovdu fluss ta' introjtu stabbli għall-amministraturi
tal-pensjonijiet, il-kumpaniji tal-assigurazzjoni u entitajiet oħra li
jiffaċċjaw obbligazzjonijiet regolari u rikorrenti. Filwaqt li jipprovdu anqas
likwidità minn investimenti f'titoli trasferibbli, l-ELTIFs jistgħu wkoll
jipprovdu fluss ta' introjtu stabbli għal investituri individwali li jiddependu
fuq il-fluss tal-flus regolari li ELTIF jista' jipproduċi. L-ELTIFs jistgħu
joffru wkoll opportunitajiet tajbin għall-apprezzament tal-kapital tul iż-żmien
għal dawk l-investituri li ma jirċevux fluss ta’ introjtu fiss.
(3)       Il-finanzjament għal proġetti
fir-rigward tal-infrastruttura tat-trasport, il-ġenerazzjoni jew
id-distribuzzjoni tal-enerġija sostenibbli, l-infrastruttura soċjali
(l-akkomodazzjoni soċjali jew l-isptarijiet), it-tnedija ta’ teknoloġiji u
sistemi ġodda li jnaqqsu l-użu tar-riżorsi u tal-enerġija jew aktar tkabbir
tal-SMEs, jistgħu jkunu skarsi. Kif uriet il-kriżi finanzjarja, jekk
il-finanzjament bankarju jkun ikkumplimentat minn varjeta usa' ta' sorsi ta'
finanzjament li jimmobilizzaw aħjar is-swieq kapitali, ikunu jistgħu jiġu indirizzati
l-lakuni ta’ finanzjament. L-ELTIFSs jista’ jkollhom rwol kruċjali f'dan
ir-rigward. 
(4)       Filwaqt li investituri
individwali jistgħu jkunu interessati li jinvestu f’ELTIF, in-natura nonlikwida
tal-maġġoranza tal-investimenti fi proġetti għal terminu twil tipprekludi lil
ELTIF milli joffri ammortizzazzjoni regolari lill-investituri tiegħu. L-impenn
ta' investitur individwali li jinvesti f'dawn l-assi, fin-natura tiegħu jagħmlu
għat-terminu kollu tal-investiment. Konsegwentement, l-ELTIFs għandhom ikunu
strutturati b’tali mod li ma joffrux ammortizzazzjonijiet regolari qabel tmiem
ħajjet l-ELTIF. Wara tliet snin mill-adozzjoni ta’ dan ir-Regolament, isir
rapport li jinvestiga jekk din ir-regola tkunx kisbet r-riżultati mistennija
dwar id-distribuzzjoni tal-ELTIF jew jekk l-introduzzjoni, f’numru limitat ta’
każijiet, tal-possibbiltà għal xi investituri individwali fil-livell tal-konsum
li jieħdu rimborż għall-unitajiet u l-ishma tagħhom qabel it-tmiem l-ELTIF,
tistax tikkontribwixxi biex tiżdied id-distribuzzjoni ta’ ELTIF fost
l-investituri individwali fil-livell tal-konsum.
(5)       Il-klassijiet ta’ assi għal
terminu twil skont dan ir-Regolament għandhom jinkludu kumpaniji li mhumiex
elenkati li joħorġu ekwità jew strumenti ta’ dejn li għalihom m’hemmx faċilment
identifikabbli ix-xerrej. Dan ir-Regolament għandu jkopri wkoll assi reali li
jeħtieġu nefqa kapitali bil-quddiem sinifikanti. 
(6)       Fin-nuqqas ta’ Regolament li
jistipula r-regoli dwar l-ELTIFs, jistgħu jiġu adottati fil-livell nazzjonali
miżuri diverġenti li x’aktarx jikkawżaw distorsjonijiet fil-kompetizzjoni
minħabba d-differenzi fil-miżuri ta’ protezzjoni tal-investiment. Rekwiżiti
diverġenti dwar is-sura tal-portafoll, id-diversifikazzjoni u l-assi eliġibbli,
b’mod partikolari l-investiment fil-komoditajiet, joħolqu ostakli
għall-kummerċjalizzazzjoni transfruntiera ta’ fondi li jiffukaw fuq kumpaniji
li mhumiex elenkati u fuq assi reali, għaliex l-investituri ma jistgħux
faċilment iqabblu l-proposti differenti ta' investiment offruti lilhom. Rekwiżiti
nazzjonali diverġenti wkoll iwasslu għal livelli differenti ta’ protezzjoni
għall-investituri. Barra minn hekk, rekwiżiti nazzjonali differenti li
jikkonċernaw it-tekniki ta’ investiment, bħalma huma l-livelli permessi
tas-self, l-użu ta’ strumenti finanzjarji derivati, ir-regoli applikabbli
għall-bejgħ bin-nieqes jew it-tranżazzjonijiet li jiffinanzjaw it-titoli,
iwasslu għal diskrepanzi fil-livell ta’ protezzjoni għall-investitur. Barra
minn hekk, rekwiżiti differenti dwar l-ammortizzazzjoni u/jew perjodi ta’
parteċipazzjoni jimpedixxu il-bejgħ transfruntier ta’ fondi li jinvestu f’assi
mhux elenkati. Dawn id-diverġenzi jistgħu jipperikolaw il-kunfidenza
tal-investituri meta dawn ikunu qed iqisu li jinvestu f’tali fondi, u jnaqqsu
l-ambitu biex l-investituri jkunu jistgħu jagħżlu b’mod effettiv bejn
id-diversi opportunitajiet ta’ investiment fuq terminu twil. Konsegwentement,
il-bażi legali xierqa għal dan ir-Regolament hija l-Artikolu 114
tat-Trattat, kif interpretat mill-ġurisprudenza konsistenti tal-Qorti
tal-Ġustizzja tal-Unjoni Ewropea. 
(7)       Huma meħtieġa fl-Unjoni
regoli uniformi biex jiġi żgurat li hemm konformità fil-profil tal-prodott
tal-ELTIFs ġewwa l-Unjoni. Sabiex ikun żgurat il-funzjonament bla xkiel tas-suq
intern kif ukoll livell għoli ta’ protezzjoni għall-investitur, huwa meħtieġ li
jiġu stabbiliti regoli uniformi rigward it-tħaddim tal-ELTIFs, b’mod
partikolari dwar is-sura tal-portafoll tal-ELTIFs u l-istrumenti ta’
investiment li huma jistgħu jużaw sabiex ikunu esposti għal kumpaniji li
mhumiex elenkati u għall-assi reali. Regoli uniformi dwar il-portafoll ta’
ELTIF huma wkoll meħtieġa sabiex jiġi żgurat li l-ELTIFs li għandhom l-għan li
jiġġeneraw introjtu regolari jżommu portafoll diversifikat ta’ assi
għall-investiment adattati biex iżommu l-fluss regolari ta’ flus.
(8)       Huwa essenzjali li jiġi
żgurat li d-definizzjoni tal-operat tal-ELTIFs, b’mod partikolari dwar is-sura
tal-portafoll ta’ ELTIFs u l-istrumenti ta’ investiment li għandhom il-permess
li jużaw, tkun tapplika b’mod dirett għall-meniġers ta’ ELTIFs, u għalhekk dawn
ir-regoli l-ġodda jeħtieġ li jiġu adottati bħala Regolament. Dan jiżgura wkoll
kundizzjonijiet uniformi meta tintuża d-deżinjazzjoni ELTIF għax jiġu evitati
rekwiżiti nazzjonali diverġenti. Il-meniġers tal-ELTIFs għandhom isegwu
l-istess regoli fl-Unjoni, sabiex tissaħħaħ ukoll il-fiduċja tal-investituri
fl-ELTIFs kif ukoll ikun hemm kredibbiltà sostenibbli fid-deżinjazzjoni.
Fl-istess ħin, l-adozzjoni ta' regoli uniformi tnaqqas il-kumplessità
tar-rekwiżiti regolatorji applikabbli għall-ELTIFs. Permezz ta' regoli
uniformi, jitnaqqas ukoll il-kost tal-meniġers biex jikkonformaw ma’ regoli
nazzjonali differenti li jirregolaw il-fondi li jinvestu f’kumpaniji li mhumiex
elenkati u fi klassijiet ta’ assi reali komparabbli. Dan huwa speċjalment minnu
għal dawk il-meniġers li jixtiequ jżidu l-kapital fuq bażi transfruntiera. Dan
jikkontribwixxi wkoll biex jiġu eliminati distorsjonijiet fil-kompetizzjoni.
(9)       Ir-regoli l-ġodda dwar
l-ELTIFs huma marbutin mill-qrib mad-Direttiva 2011/61/UE tal-Parlament
Ewropew u tal-Kunsill tat-8 ta’ Ġunju 2011 dwar meniġers ta’
fondi ta’ investiment alternattivi u li temenda d-Direttivi 2003/41/KE u
2009/65/KE u r-Regolamenti (KE) Nru 1060/2009 u (UE) Nru 1095/2010[8] billi din id-Direttiva tifforma
l-qafas legali li jirregola l-immaniġġjar u l-kummerċjalizzazzjoni ta’ fondi
ta’ investiment alternattivi (AIFs) fl-Unjoni. Bħala definizzjoni l-ELTIFs huma
AIFs tal-UE li huma mmaniġġjati minn meniġers ta’ fondi ta’ investiment
alternattivi (AIFMs) awtorizzati skont id-Direttiva 2011/61/UE.
(10)     Billi
d-Direttiva 2011/61/UE tipprevedi wkoll sistemi ta' pajjiżi terzi fi
stadji differenti li jirregolaw l-AIFMs mhux tal-UE u l-AIFs mhux tal-UE,
ir-regoli l-ġodda dwar l-ELTIFs għandhom kamp ta' applikazzjoni aktar limitat
li jenfasizza d-dimensjoni Ewropea tal-prodott ta’ investiment ġdid fuq terminu
twil. Għaldaqstant, AIF tal-UE kif imfisser fid-Direttiva 2011/61/UE biss
huwa eliġibbli li jsir ELTIF awtorizzat, u biss jekk ikun mmaniġġjat minn AIFM tal-UE
li jkun ġie awtorizzat skont id-Direttiva 2011/61/UE. 
(11)     Ir-regoli l-ġodda applikabbli
għall-ELTIFs għandhom jibnu fuq il-qafas regolatorju eżistenti stabbilit
permezz tad-Direttiva 2011/61/UE u tal-atti adottati
għall-implimentazzjoni tagħha. Għalhekk, ir-regoli tal-prodott li jikkonċernaw
l-ELTIFs għandhom japplikaw flimkien mar-regoli stabbiliti fil-leġiżlazzjoni
tal-Unjoni eżistenti. B'mod partikolari, għandhom japplikaw għall-ELTIFs
ir-regoli ta' mmaniġġjar u kummerċjalizzazzjoni stabbiliti fid-Direttiva
2011/61/UE. Bl-istess mod, ir-regoli dwar il-forniment transfruntier ta’
servizzi u l-libertà ta’ stabbiliment stipulati fid-Direttiva 2011/61/UE
għandhom japplikaw skont il-każ għall-attivitajiet transfruntieri tal-ELTIFs.
Dawn għandhom jiġu miżjuda b’regoli speċifiċi ta' kummerċjalizzazzjoni mfassla
għall-kummerċjalizzazzjoni transfruntiera tal-ELTIFs kemm għall-investituri
fil-livell tal-konsum kif ukoll għall-investituri professjonali fl-Unjoni.
(12)     Regoli uniformi għandhom
japplikaw għall-AIFs tal-UE kollha li juru x-xewqa li jiġu kkummerċjalizzati
bħala ELTIFs. L-AIFs tal-UE li ma jixtiqux li jiġu kkummerċjalizzati bħala
ELTIFs m’għandhomx ikunu marbutin b'dawn ir-regoli u għaldaqstant ikun
ikkonsentit ukoll li ma jibbenefikawx mill-vantaġġi li jirriżultaw. Min-naħa
l-oħra, Impriżi għall-investiment kolletiv f'titoli trasferibbli (UCITS) u
l-AIFs mhux tal-UE ma jkunux eliġibbli għall-kummerċjalizzazzjoni bħala ELTIFs.
(13)     Sabiex ikun żgurat li l-ELTIFs
ikunu konformi mar-regoli armonizzati li jirregolaw l-attività ta’ dawn
il-fondi, huwa neċessarju li l-awtoritajiet kompetenti jkunu meħtieġa
jawtorizzaw l-ELTIFs. Il-proċeduri ta' awtorizzazzjoni u superviżjoni
armonizzati għall-AIFMs skont id-Direttiva 2011/61/UE għandhom għalhekk jiġu miżjuda
bi proċedura ta' awtorizzazzjoni speċjali għall-ELTIFs. Għandhom jiġu
stabbiliti proċeduri li jiżguraw li l-AIFMs tal-UE biss, awtorizzati skont
id-Direttiva 2011/61/UE u li kapaċi jimmaniġġjaw ELTIF, jistgħu jimmaniġġjaw
l-ELTIFs. Jittieħdu l-passi kollha meħtieġa sabiex ikun żgurat li l-ELTIF
jista' jkun konformi mar-regoli armonizzati li jirregolaw l-attività ta’ dawn
il-fondi.
(14)     Minħabba li l-AIFs tal-UE
jistgħu jieħdu forom legali differenti li mhux bilfors jagħtuhom personalità
legali, id-dispożizzjonijiet li jeħtieġu li l-ELTIFs jieħdu azzjoni għandhom
jinftiehmu li qed jirreferu għall-meniġer tal-ELTIF f’każijiet fejn l-ELTIF
jiġi kostitwit bħala AIF tal-UE li mhux f’pożizzjoni li jaġixxi waħdu minħabba
li huwa stess ma għandux personalità legali.
(15)     Sabiex jiġi żgurat li l-ELTIFs
għandhom fil-mira l-investimenti għal terminu twil, ir-regoli dwar il-portafoll
tal-ELTIFs għandu jkollhom kategoriji ta’ assi identifikati b'mod ċar li
jistgħu jkunu eliġibbli għall-investiment minn ELTIFs, kif ukoll
il-kundizzjonijiet li għandhom ikunu eliġibbli bihom. ELTIF għandu jinvesti
mill-inqas 70 % tal-kapital tiegħu f’assi ta' investiment eliġibbli.
Sabiex tiġi żgurata l-integrità tal-ELTIFs hemm ukoll ix-xewqa li ELTIF ikun
ipprojbit milli jinvolvi ruħu f’ċerti tranżazzjonijiet finanzjarji li jistgħu
jipperikolaw l-istrateġija u l-objettivi tal-investiment tiegħu billi jżid
ir-riskji li jkunu differenti minn dawk li wieħed jista’ jistenna għal fond li
għandu fil-mira investimenti fuq terminu twil. Sabiex ikun żgurat fowkus ċar
fuq l-investimenti għal terminu twil, li jista' jkun ta’ ġid għal investituri
fil-livell tal-konsum li ma jkunux midħla ta’ strateġiji ta' investiment inqas
konvenzjonali, ELTIF m’għandux jitħalla jinvesti fi strumenti finanzjarji derivati
ħlief bl-iskop li jiġi ħħeġġjat it-tul taż-żmien u r-riskju tal-valuta ta’ assi
oħra. Minħabba n-natura likwida tal-komoditajiet u tal-istrumenti finanzjarji
derivati li tesponihom b'mod indirett, l-investimenti f'komoditajiet
m'għandhomx bżonn l-impenn ta' investitur fuq terminu twil, u għaldaqstant
ghandhon jiġu esklużi. Dan ir-raġunament ma japplikax għal investimenti
fl-infrastruttura jew f'kumpaniji relatati ma’ komoditajiet jew li
l-prestazzjoni tagħhom hija marbuta indirettament mal-prestazzjoni ta'
komoditajiet, bħalma huma l-azjendi agrikoli fil-każ ta’ komoditajiet agrikoli
jew impjanti tal-enerġija fil-każ ta’ komoditajiet tal-enerġija.
(16)     Id-definizzjoni ta’
x’jikkostitwixxi investiment fuq terminu twil hija wiesgħa. L-assi ta'
investiment eliġibbli huma ġeneralment nonlikwidi, u mingħajr ma neċessarjament
jeħtieġu perjodi ta’ parteċipazzjoni fuq terminu twil għall-meniġer tal-ELTIF,
jeħtieġu impenji għal ċertu perjodu ta’ żmien, u għandhom profil ekonomiku ta'
natura ta' terminu twil. Assi ta' investiment eliġibbli huma titoli li mhumiex
trasferibbli u għalhekk ma għandhomx aċċess għal-likwidità tas-swieq
sekondarji. Ħafna drabi jeħtieġu impenji ta' terminu fiss li jillimitaw kemm
jistgħu jiġu kkumerċjalizzati. Iċ-ċiklu ekonomiku tal-investiment imfittex
mill-ELTIFs huwa essenzjalment ta’ natura twila minħabba l-impenji ta' kapital
għoljin u t-tul ta’ żmien meħtieġ sabiex jipproduċu redditu. Għaldaqstant, dawn
l-assi ma jkunux adattati għal investimenti bi drittijiet ta' ammortizzazzjoni.
(17)     L-ELTIF għandu jitħalla
jinvesti f’assi, ħlief f'assi ta' investiment eliġibbli, skont il-ħtieġa biex
jiġġestixxi b’effiċjenza l-fluss tal-flus tiegħu, u dejjem sakemm dan ikun
konsistenti mal-istrateġija ta’ investiment tal-ELTIFs fuq terminu twil.
(18)     Assi ta' investiment eliġibbli
jridu jinftiehmu li jinkludu parteċipazzjonijiet, bħal strumenti ta’ ekwità jew
kważi ekwità, strumenti ta’ dejn f’impriżi ta' portafoll li jikkwalifikaw u
s-self ipprovdut lilhom. Huma għandhom jinkludu wkoll parteċipazzjoni f’fondi
oħra li huma ffukati fuq assi bħal investimenti f’kumpaniji li mhumiex elenkati
li joħorġu ekwità jew strumenti ta’ dejn li għalihom mhuwiex dejjem faċilment
identifikabbli xerrej. Parteċipazzjonijiet diretti ta’ assi reali, jekk dawn ma
jkunux titolizzati, għandhom jiffurmaw ukoll klassi ta’ assi eliġibbli.
(19)     Strumenti ta' kważi ekwità
jridu jinftiehmu li jinkludu tip ta' strument ta' finanzjament, li jikkonsisti
f’kombinar ta' ekwità u dejn, fejn ir-redditu fuq l-istrument huwa konness mal-qligħ
jew mat-telf tal-impriża ta' portafoll li tikkwalifika, u fejn il-ħlas lura
tal-istrument f'każ ta' inadempjenza ma jkunx żgurat bis-sħiħ. Dawn
l-istrumenti jinkludu varjetà ta' strumenti ta' finanzjament bħas-self
subordinat, parteċipazzjonijiet passivi, self parteċipanti, drittijiet
parteċipanti bi qligħ, bonds konvertibbli u bonds b'warrants. 
(20)     Sabiex jiġu riflessi prattiki
ta' negozju eżistenti, ELTIF għandu jitħalla jixtri ishma eżistenti ta’ impriża
ta’ portafoll li tikkwalifika m'għand l-azzjonisti li jkun hemm f'din
l-impriża. Barra minn hekk, bl-għan li jkun hemm l-aktar opportunitajiet
wiesgħa possibbli għall-ġbir ta’ fondi, għandhom jitħallew investimenti
f’ELTIFs oħrajn. Sabiex l-investimenti ma jispiċċawx f’impriżi ta’ portafoll li
jikkwalifikaw, l-ELTIFs għandhom jitħallew jinvestu biss f’ELTIFs oħrajn,
dejjem jekk dawn l-ELTIFs ma jkunux huma stess investew aktar minn 10 %
tal-kapital tagħhom f’ELTIFs oħrajn.
(21)     L-użu ta’ impriżi finanzjarji
jista' jkun meħtieġ sabiex jiġu ppuljati u organizzati l-kontribuzzjonijiet ta’
investituri differenti, inklużi l-investimenti ta’ natura pubblika, fi proġetti
infrastrutturali. Għaldaqstant l-ELTIFs għandhom għalhekk jitħallew jinvestu
f’assi ta' investiment eliġibbli permezz ta’ impriżi finanzjarji, dejjem jekk
dawn l-impriżi huma mitfugħin fuq il-finanzjament ta’ proġetti fuq terminu
twil.
(22)     Sabiex l-investituri jkunu
żgurati li l-ELTIFs jikkontribwixxu direttament għall-iżvilupp ta’ investimenti
fuq terminu twil, l-ELTIFs għandhom ikunu limitati għal investimenti f’impriżi
li għadhom ma ġewx elenkati. Għalhekk impriżi ta’ portafoll li jikkwalifikaw ma
għandhomx jiġu elenkati fi swieq regolati. Impriżi ta’ portafoll li
jikkwalifikaw jinkludu proġetti ta’ infrastruttura, investiment f’kumpaniji li
jfittxu tkabbir mhux elenkati, u investimenti f’proprjetà immobbli jew assi
reali oħra li jistgħu jkunu adattati għal skopijiet ta’ investiment fuq terminu
twil.
(23)     Minħabba d-daqs tal-proġetti
infrastrutturali, dawn jirrikjedu ammonti kbar ta’ kapital li jeħtieġ li jibqa’
investit għal perjodi twal ta’ żmien. Dawn il-proġetti ta’ infrastruttura
jinkludu l-infrastruttura pubblika b'binjiet bħal skejjel, sptarijiet jew
ħabsijiet, l-infrastruttura soċjali bħall-akkomodazzjoni soċjali,
l-infrastruttura tat-trasport bħat-toroq, is-sistemi ta’ tranżitu tal-massa jew
l-ajruporti, l-infrastruttura tal-enerġija bħall-grilji tal-enerġija,
il-proġetti dwar l-adattament u l-mitigazzjoni tal-klima, l-impjanti
tal-enerġija jew il-pipelines, l-infrastruttura għall-ġestjoni tal-ilma
bħas-sistemi tal-provvista tal-ilma, is-sistemi tad-drenaġġ u tal-irrigazzjoni,
l-infrastruttura tal-komunikazzjoni bħan-netwerks u l-infrastruttura
tal-ġestjoni tal-iskart bħar-riċiklaġġ jew is-sistemi ta’ ġbir. 
(24)     Kumpaniji li mhumiex elenkati
jistgħu jaffaċċjaw diffikultajiet biex jidħlu fis-swieq kapitali u jiffinanzjaw
aktar tkabbir u espansjoni. Il-finanzjament privat permezz ta' pakketti ta’
ekwitajiet jew self huma mezzi tipiċi ta’ kif jista' jitkabbar il-finanzjament.
Minħabba li dawn l-istrumenti min-natura tagħhom huma investimenti għal terminu
twil, jeħtieġu kapital paċenzjuż li ELTIFs jistgħu jipprovdu.
(25)     L-investimenti f’assi reali
jeħtieġu kapital paċenzjuż minħabba n-nuqqas ta’ swieq likwidi sekondarji.
Il-fondi ta’ investiment jirrappreżentaw sors essenzjali ta’ finanzjament
għall-assi li jeħtieġ nefqa kapitali kbira. Għal dawn l-assi, l-ippuljar
tal-kapital huwa ħafna drabi meħtieġ sabiex jintleħaq il-livell mixtieq ta’
finanzjament. Investimenti bħal dawn jeħtieġu perjodi twal ta' żmien,
ġeneralment minħabba ċ-ċiklu ekonomiku twil li għandu x'jaqsam ma’ dawn l-assi.
Ġeneralment huma meħtieġa diversi snin sabiex l-investiment jiġi ammortizzat
f’assi reali kbar. Sabiex jiġi ffaċilitat l-iżvilupp ta’ dawn l-assi l-kbar,
l-ELTIFs għandhom ikunu jistgħu jinvestu direttament f’assi reali b’valur ta’
aktar minn EUR 10 miljun. Fil-prattika dan jinkludi assi
bħall-infrastruttura, il-proprjetà immobbli, il-vapuri, l-inġenji tal-ajru jew
il-vetturi ferrovjarji. Għal dawn ir-raġunijiet huwa neċessarju li jiġu
ttrattati bl-istess mod il-parteċipazzjonijiet diretti f’assi reali u
l-investimenti f’impriżi ta’ portafoll li jikkwalifikaw.
(26)     Fejn il-meniġer għandu sehem
f'impriża ta' portafoll, hemm ir-riskju li l-maniġer ipoġġi l-interessi tiegħu
qabel l-interessi tal-investituri f'dan il-fond. Sabiex jiġi evitat dan
il-kunflitt ta’ interess, l-ELTIF għandu jinvesti biss f’assi li ma għandux
x'jaqsam magħhom il-meniġer.
(27)     Sabiex il-maniġers ta’ ELTIFs
jitħallew b'ċertu grad ta’ flessibbiltà fl-investiment tal-fondi tagħhom,
il-kummerċ fl-assi, ħlief fuq l-investimenti ta' terminu twil, għandu jkun
permessi sal-limitu massimu ta’ 30 % tal-kapital tagħhom.
(28)     Sabiex jiġi limitat it-teħid
tar-riskju minn ELTIFs, huwa essenzjali li jitnaqqas ir-riskju tal-kontroparti
billi l-portafoll tal-ELTIFs jiġi suġġett għall-ħtiġijiet ċari ta'
diversifikazzjoni. Id-derivati barra l-borża (OTC) kollha għandhom ikunu
suġġetti għar-Regolament (UE) Nru 648/2012 tal-Parlament Ewropew u tal-Kunsill
tal-4 ta’ Lulju 2012 dwar derivati OTC, kontropartijiet ċentrali
u repożitorji tad-dejta dwar it-tranżazzjonijiet[9].
(29)     Sabiex ma jkunx hemm
influwenza sinifikanti, minn ELTIF li jkun qed jinvesti fuq il-meniġment ta'
ELTIF ieħor jew ta' korp emittenti, huwa neċessarju li tiġi evitata
konċentrazzjoni eċċessiva fl-istess investiment minn ELTIF.
(30)     Sabiex il-meniġers ikunu
jistgħu jżidu iktar il-kapital matul ħajjet il-fond, għandhom jitħallew
jissellfu sa 30 % tal-kapital tal-fond fi flus. Dan għandu jservi biex
jipprovdi redditu addizzjonali lill-investituri. Sabiex jiġi eliminat ir-riskju
ta’ diskrepanza fil-valuta, l-ELTIF għandu jissellef biss fil-valuta li
l-meniġer ikun qed jistenna li jakkwista l-assi fiha. 
(31)     Minħabba n-natura ta' terminu
twil u nonlikwida tal-investimenti tal-ELTIF, il-meniġers għandhom ikollhom
biżżejjed żmien biex japplikaw il-limiti tal-investiment. Għandhom jitqiesu
l-pekuljaritajiet u l-karatteristiċi tal-investimenti, għall-ammont ta' żmien
meħtieg sabiex jiġu implimentati dawn il-limiti, iżda m’għandhomx jinqabżu
l-ħames snin.
(32)     Minkejja l-fatt li l-ELTIFs ma
joffrux drittjiet ta' ammortizzazzjoni qabel tmiem ħajjet l-ELTIF, xejn
m’għandu jżomm ELTIF milli jfittex aċċess għal dawn l-ishma jew unitajiet f'suq
regolat kif imfisser fl-Artikolu 4(14) tad-Direttiva 2004/39/KE
tal-Parlament Ewropew u tal-Kunsill tal-21 ta’ April 2004 dwar
is-swieq fl-istrumenti finanzjarji[10],
għal faċilità tal-kummerċ multilaterali kif definit fl-Artikolu 4(15)
tad-Direttiva 2004/39/KE, jew għal faċilità tal-kummerċ organizzzata kif
imfisser fil-punt (...) tar-Regolament (...), u b’hekk l-investituri jiġu
pprovduti b'opportunità biex ibigħu l-unitajiet tagħhom jew l-ishma qabel tmiem
ħajjet l-ELTIF. Ir-regoli jew l-istrumenti għall-inkorporazzjoni ta’ ELTIF
għalhekk m’għandhomx jimpedixxu lill-unitajiet jew lill-ishma milli jiġu
ammessi jew innegozjati fi swieq regolati, u lanqas ma għandhom jimpedixxu
lill-investituri milli jittrasferixxu liberament l-ishma jew l-unitajiet
tagħhom lill-partijiet terzi li jixtiequ jixtru dawn l-ishma jew l-unitajiet.
(33)     Sabiex l-investituri
effettivament jifdu l-unitajiet u l-ishma tagħhom fi tmiem ħajjet il-fond,
il-meniġer għandu jibda jbigħ il-portafoll tal-assi tal-ELTIF fil-ħin sabiex
jiżgura li jġib valur tajjeb. Fl-istabbiliment ta’ skeda ta' diżinvestiment
ikkontrollata, il-maniġer tal-ELTIF għandu jqis il-profili ta' maturazzjoni
differenti tal-investimenti kif ukoll it-tul ta’ żmien meħtieġ sabiex jinstab
ix-xerrej għall-assi li fihom hemm investit l-ELTIF. Minħabba li mhux prattiku
li jinżammu l-limiti ta’ investiment matul dan il-perjodu ta’ likwidazzjoni,
dawn għandhom ma jibqgħux japplikaw meta jibda l-perjodu ta’ likwidazzjoni.
(34)     L-assi li fihom jiġi investit
ELTIF jistgħu jiġu elenkati f’suq regolat matul ħajjet il-fond. Fejn dan iseħħ,
l-assi ma jibqax jikkonforma mar-rekwiżit ta' dan ir-Regolament li ma jiġix
elenkat. Sabiex il-meniġers ikunu jistgħu jirtiraw b’mod ordnat mit-tali assi,
dan l-assi jista' jibqa' jagħmel parti mil-limitu ta' 70 % tal-assi
tal-investiment li jkunu eliġibbli sa tliet snin l-aktar.
(35)     Minħabba l-karatteristiċi
speċifiċi tal-ELTIFs, kif ukoll tal-investituri fil-livell tal-konsum u dawk
professjonali fil-mira, huwa importanti li jkun hemm fis-seħħ rekwiżiti ta’
trasparenza b'saħħithom li jippermettu lill-investituri prospettivi jieħdu
deċiżjoni infurmata u jkunu kompletament konxji tar-riskji implikati. Minbarra
r-rekwiżiti ta’ trasparenza li jinsabu fid-Direttiva 2011/61/UE, l-ELTIFs
għandhom jippubblikaw prospett li l-kontenut tiegħu għandu neċessarjament
jinkludi l-informazzjoni kollha meħtieġa li trid tiġi divulgata minn impriżi
għal investiment kollettiv tat-tip limitat skont id-Direttiva 2003/71/KE
tal-Parlament Ewropew u tal-Kunsill[11]
u r-Regolament tal-Kummissjoni (KE) Nru 809/2004.[12] Sabiex ELTIF jiġi
kkummerċjalizzat lill-investituri fil-livell tal-konsum għandha tkun
obbligatorja l-pubblikazzjoni ta' dokument bit-tagħrif ewlieni (KID) skont
ir-Regolament Nru [...] ta’ [...] tal-Parlament Ewropew u tal-Kunsill. Barra
minn hekk, xi dokumenti promozzjonali għandhom espliċitament jiġbdu
l-attenzjoni għall-profil tar-riskju tal-ELTIF. 
(36)     Billi l-ELTIFs għandhom
fil-mira kemm investituri fil-livell tal-konsum kif ukoll dawk professjonali
fl-Unjoni, huwa meħtieġ li ċerti rekwiżiti jiġu miżjuda mar-rekwiżiti
għall-kummerċjalizzazzjoni stabbiliti fid-Direttiva 2011/61/UE sabiex ikun
żgurat livell xieraq ta’ protezzjoni għall-investituri. Għalhekk, għandhom
ikunu disponibbli l-faċilitajiet fejn isiru s-sottoskrizzjonijiet, il-pagamenti
lill-unità jew lill-azzjonisti, ix-xiri mill-ġdid jew ir-rimborż ta’ unitajiet
jew ishma, u jkun disponibbli t-tagħrif li l-ELTIF u l-meniġer tiegħu huma
mitluba jipprovdu. Barra minn hekk, sabiex jiġi żgurat li l-investituri
fil-livell tal-konsum ma jkunux żvantaġġati meta mqabbla ma' investituri
professjonali tal-esperjenza, ċerti salvagwardji għandhom jiġu stabbiliti meta
l-ELTIFs huma kkummerċjalizzati għall-investituri fil-livell tal-konsum. 
(37)     L-awtorità kompetenti
tal-ELTIF għandha tivverifika jekk ELTIF huwiex kapaċi jikkonforma ma’ dan
ir-Regolament fuq bażi kontinwa. Billi l-awtoritajiet kompetenti diġà għandhom
setgħat estensivi skont id-Direttiva 2011/61/UE, huwa meħtieġ li dawn
is-setgħat jiġu estiżi sabiex ikunu eżerċitati meta hemm referenza għar-regoli
komuni l-ġodda dwar l-ELTIFs. 
(38)     L-ESMA għandha tkun kapaċi
teżerċita s-setgħat kollha mogħtija skont id-Direttiva 2011/61/UE
fir-rigward ta’ dan ir-Regolament.
(39)     L-Awtorità Ewropea tat-Titoli
u s-Swieq (ESMA), stabbilita mir-Regolament (UE) Nru 1095/2010
tal-Parlament Ewropew u tal-Kunsill tal-24 ta’ Novembru 2010 li
jistabbilixxi Awtorità Superviżorja Ewropea (ASE) u li jemenda d-Deċiżjoni
Nru 716/2009/KE u jħassar id-Deċiżjoni tal-Kummissjoni 2009/77/KE,[13] għandu jkollha rwol ċentrali
fl-applikazzjoni tar-regoli dwar l-ELTIFs billi tiżgura applikazzjoni
konsistenti tar-regoli tal-Unjoni mill-awtoritajiet kompetenti nazzjonali.
Bħala korp b’kompetenzi ferm speċjalizzati rigward it-titoli u s-swieq
tat-titoli, ikun effiċjenti u xieraq li l-ESMA tiġi fdata bl-elaborazzjoni ta’
abbozz ta’ standards tekniċi regolatorji li ma jinvolvux għażliet ta’ politika,
għas-sottomissjoni lill-Kummissjoni, fir-rigward taċ-ċirkostanzi li fihom
il-ħajja ta' ELTIF tkun twila biżżejjed biex tkopri ċ-ċiklu ta' ħajja ta’ kull
assi individwali tal-ELTIF, il-karatteristiċi tal-iskeda ta’ assi ELTIF għal
disponiment b’mod ordnat, id-definizzjonijiet, il-metodoloġiji ta’ kalkolu u
l-preżentazzjoni tan-notifiki tal-kost, u l-karatteristiċi tal-faċilitajiet li
għandhom jitwaqqfu mill-ELTIFs f’kull Stat Membru li huwa biħsiebu
jikkummerċjalizza unitajiet jew ishma.
(40)     Ir-regoli uniformi l-ġodda
dwar l-ELTIFs għandhom ikunu konformi mad-Dispożizzjonijiet tad-Direttiva
95/46/KE tal-Parlament Ewropew u tal-Kunsill
tal-24 ta' Ottubru 1995 dwar il-protezzjoni ta' individwi
fir-rigward tal-ipproċessar ta' dejta personali u dwar il-moviment liberu ta'
dik id-dejta[14],
u mar-Regolament (KE) Nru 45/2001 tal-Parlament Ewropew u tal-Kunsill
tat-18 ta' Diċembru 2000 dwar il-protezzjoni ta' individwi
fir-rigward tal-ipproċessar ta' dejta personali mill-istituzzjonijiet u l-korpi
tal-Komunità u dwar il-moviment liberu ta' dik id-dejta[15].
(41)     Billi l-objettivi ta’ dan
ir-Regolament, jiġifieri li jiġu żgurati rekwiżiti uniformi għall-investimenti
u l-kundizzjonijiet tal-operat għal ELTIFs fl-Unjoni filwaqt li tittieħed
il-konsiderazzjoni kollha meħtieġa sabiex ikun hemm bilanċ bejn is-sikurezza u
l-affidabbiltà tal-ELTIFs u t-tħaddim effiċjenti tas-suq għal finanzjament fuq
terminu twil kif ukoll il-kost għall-partijiet interessati varji tagħhom, ma
jistgħux jintleħqu b’mod suffiċjenti mill-Istati Membri, u għaldaqstant jistgħu
minħabba l-iskala u l-effetti tagħhom jinkisbu aħjar fil-livell tal-Unjoni,
l-Unjoni tista’ tadotta miżuri, skont il-prinċipju ta’ sussidjarjetà kif
stabbilit fl-Artikolu 5 tat-Trattat dwar l-Unjoni Ewropea. Skont
il-prinċipju tal-proporzjonalità, kif stipulat f’dan l-Artikolu, dan
ir-Regolament ma jmurx lil hinn minn dak li huwa meħtieġ sabiex jintleħqu dawn
l-objettivi.
(42)     Ir-regoli uniformi l-ġodda
dwar l-ELTIFs jirrispettaw id-drittijiet fundamentali u josservaw l-prinċipji
rikonoxxuti b’mod partikolari mill-Karta tad-Drittijiet Fundamentali tal-Unjoni
Ewropea b'mod partikolari dwar il-protezzjoni tal-konsumatur, il-libertà li
wieħed jopera negozju, id-dritt għal rimedju u għal proċess ġust, u
l-protezzjoni tad-dejta personali. Ir-regoli uniformi l-ġodda dwar l-ELTIFs
għandhom jiġu applikat f’konformità ma’ dawn id-drittijiet u l-prinċipji,
ADOTTAW DAN IR-REGOLAMENT:
Kapitolu I
Dispożizzjonijiet ġeneral
Artikolu 1
Suġġett
1.           Dan ir-Regolament
jistabbilixxi regoli uniformi għall-awtorizzazzjoni, għall-politiki ta’
investiment u għall-kundizzjonijiet tal-operat tal-Fondi ta’ Investiment
Alternattiv (AIFs) tal-UE li jiġu kkummerċjalizzati fl-Unjoni Ewropea bħala
fondi ta’ investiment fuq terminu twil (ELTIFs).
2.           L-Istati Membri ma jistgħux
iżidu rekwiżiti addizzjonali fil-qasam kopert minn dan ir-Regolament.
Artikolu 2
Definizzjonijiet
Għall-finijiet ta’ dan ir-Regolament,
japplikaw id-definizzjonijiet li ġejjin:
(1)                   
“kapital” tfisser kontribuzzjonijiet kapitali
aggregati u l-kapital impenjat mhux imħallas, ikkalkulati fuq il-bażi
tal-ammonti investibbli wara li jitnaqqsu l-miżati, l-imposti u l-ispejjeż
kollha li jerfgħu il-piż tagħhom direttament jew indirettament l-investituri;
(2)                   
'equity' tfisser interess azzjonarju f’impriża,
irrappreżentat mill-ishma jew forom oħra ta’ parteċipazzjoni fil-kapital
tal-impriża ta' portafoll kwalifikanti, maħruġa lill-investituri tagħha;
(3)                   
"kważi ekwità" tfisser kwalunkwe tip ta’
strument ta' finanzjament fejn il-qligħ fuq l-istrument huwa konness mal-qligħ
jew mat-telf tal-impriża ta' portafoll li tikkwalifika, u fejn il-ħlas lura
tal-istrument f'każ ta' inadempjenza ma jkunx garantit bis-sħiħ.
(4)                   
"impriża finanzjarja" tfisser waħda minn
dawn li ġejjin:
(a)         
istituzzjoni ta’ kreditu kif imfisser
fil-punt 1 tal-Artikolu 4 tad-Direttiva 2006/48/KE tal-Parlament
Ewropew u tal-Kunsill[16];
(b)         
kumpanija tal-investiment kif imfisser
fil-punt (1) tal-Artikolu 4(1) tad-Direttiva 2004/39/KE;
(c)         
impriża tal-assigurazzjoni kif imfisser
fil-punt (1) tal-Artikolu 13 tad-Direttiva 2009/138/KE
tal-Parlament Ewropew u tal-Kunsill[17];
(d)         
kumpanija azzjonarja finanzjarja kif imfisser
fil-punt (19) tal-Artikolu 4 tad-Direttiva 2006/48/KE;
(e)         
kumpanija azzjonarja b’attivitajiet imħallta kif
imfisser fil-punt (20) tal-Artikolu 4 tad-Direttiva 2006/48/KE;
(5)                   
"awtorità kompetenti ta' ELTIF" tfisser
awtorità kompetenti tal-Istat Membru ta’ domiċilju tal-AIF tal-UE kif imfisser
fl-Artikolu 4(1)(p) tad-Direttiva 2011/61/UE;
(6)                   
"l-Istat Membru ta' domiċilju" tfisser
l-Istat Membru fejn l-ELTIF huwa awtorizzat.
Artikolu 3
L-awtorizzazzjoni u l-użu tad-deżinjazzjoni
1.           L-AIFs tal-UE biss huma
eliġibbli biex jiġu awtoriżżati bħala ELTIF.
2.           ELTIF jiġi kkummerċjalizzat
biss fl-Unjoni meta jkun ġie awtorizzat f’konformità ma’ dan ir-Regolament. 
L-awtorizzazzjoni ta' ELTIF hija valida fl-Istati
Membri kollha.
3.           Kumpanija tal-investiment
kollettiv tuża biss id-deżinjazzjoni "ELTIF" jew "fondi ta’
investiment fuq terminu twil" għaliha stess jew għall-unitajiet jew
l-ishma li toħroġ meta tkun ġiet awtorizzata f’konformità ma’ dan
ir-Regolament.
4.           L-awtoritajiet kompetenti ta'
ELTIF fuq bażi trimestrali jinfurmaw lill-ESMA bl-awtorizzazzjonijiet mogħtija
jew irtirati skont dan ir-Regolament. 
L-ESMA jkollha reġistru pubbliku ċentrali li
jidentifika kull ELTIF awtorizzat skont dan ir-Regolament, il-maniġer tiegħu
kif ukoll l-awtorità kompetenti fuq l-ELTIF. Ir-reġistru jkun disponibbli
f’format elettroniku.
Artikolu 4
Applikazzjoni biex ELTIF jiġi awtorizzat bħala tali 
1.           ELTIF japplika għal
awtorizzazzjoni għand l-awtorità kompetenti tiegħu.
L-applikazzjoni biex ELTIF jiġi awtorizzat bħala
tali tinkludi dan li ġej:
(a)         
ir-regoli tal-fond jew l-istrumenti
tal-inkorporazzjoni;
(b)         
informazzjoni dwar l-identità tal-meniġer;
(c)         
informazzjoni dwar l-identità tad-depożitarju;
(d)         
deskrizzjoni tal-informazzjoni tkun disponibbli
għall-investituri;
(e)         
kwalunkwe informazzjoni oħra jew dokument mitlubin
mill-awtorità kompetenti tal-ELTIF sabiex tivverifika li hemm konformità
mar-rekwiżiti ta’ dan ir-Regolament.
2.           Il-meniġer ta’ fondi ta’
investiment alternattivi (AIFM) awtorizzati skont id-Direttiva 2011/61/UE
japplika għand l-awtorità kompetenti tal-ELTIF sabiex ikollu l-approvazzjoni
biex jimmaniġġja ELTIF li ppreżenta applikazzjoni għall-awtorizzazzjoni skont
il-paragrafu 1.
L-applikazzjoni biex ELTIF jiġi mmaniġġjat
tinkludi dan li ġej:
(a)         
il-ftehim bil-miktub mad-depożitarju;
(b)         
l-informazzjoni dwar l-arranġamenti
għad-delegazzjoni fir-rigward tal-portafoll kif ukoll tal-immaniġġjar u
l-amministrazzjoni tar-riskju fir-rigward tal-ELTIF;
(c)         
 l-informazzjoni dwar l-istrateġiji
tal-investiment, il-profil tar-riskju u karatteristiċi oħra tal-AIFs li l-AIFM
ikun awtorizzat jimmaniġġja.
L-awtorità kompetenti tal-ELTIF tista’ titlob
lill-awtorità kompetenti tal-AIFM tal-UE għal kjarifika u informazzjoni rigward
id-dokumentazzjoni msemmija fit-tieni subparagrafu, jew attestat dwar jekk
l-ELTIFs jaqgħux fil-kamp ta' applikazzjonni għal awtorizzazzjoni mill-AIFM
tal-UE biex jimmaniġġa l-AIFs. L-awtorità kompetenti tal-AIFM tal-UE trid
tagħti risposta fi żmien għaxart ijiem ta’ xogħol mid-data minn meta tkun
irċeviet it-talba li ġiet sottomessa mill-awtorità kompetenti tal-ELTIF. 
3.           L-ELTIF u l-AIFM tal-UE jiġu
infurmat fi żmien xahrejn mid-data tas-sottomissjoni ta’ applikazzjoni sħiħa
dwar jekk ingħatatx awtorizzazzjoni għal ELTIF. 
4.           Kwalunkwe modifika
sussegwenti fid-dokumentazzjoni msemmija fil-paragrafi 1 u 2, tiġi
nnotifikata minnufih lill-awtorità kompetenti tal-ELTIF. 
Artikolu 5
Kundizzjonijiet għall-għoti tal-awtorizzazzjoni
1.           ELTIF applikant ikun
awtorizzat biss fejn l-awtorità kompetenti tiegħu:            
(a)         
tkun sodisfatta li l-ELTIF applikant kapaċi jissodisfa
r-rekwiżiti kollha ta’ dan ir-Regolament;
(b)         
tkun approvat l-applikazzjoni tal-AIFM tal-UE
awtorizzat skont id-Direttiva 2011/61/UE biex jimmaniġġja l-ELTIF,
ir-regoli tal-fondi u l-għażla tad-depożitarju.
2.           L-awtorità kompetenti
tal-ELTIF tista’ tirrifjuta l-applikazzjoni ta' AIFM tal-UE biex jimmaniġġja
l-ELTIF meta:
(a)         
l-AIFM tal-UE ma jkunx konformi ma’ dan
ir-Regolament;
(b)         
l-AIFM tal-UE ma jkunx konformi
mad-Direttiva 2011/61/EU;
(c)         
l-AIFM tal-UE mhuwiex awtorizzat mill-awtorità
kompetenti tiegħu biex jimmaniġġja l-AIFs li jinkludu fondi tat-tip koperti
b’dan ir-Regolament;
(d)         
l-AIFM tal-UE ma pprovdiet id-dokumenti msemmija
fil-Artikolu 4(2).
Qabel ma l-awtorità kompetenti ta' ELTIF
tirrifjuta applikazzjoni, tikkonsulta l-awtorità kompetenti tal-AIFM tal-UE.
3.           L-awtorità kompetenti ma
tagħtix awtorizzazzjoni għal ELTIF jekk l-ELTIF applikant huwa legalment
ipprojbit milli jikkummerċjalizza l-unitajiet jew l-ishma tiegħu fl-Istat
Membru tad-domiċilju tiegħu.
4.           L-awtorizzazzjoni m’għandhiex
tkun suġġetta għar-rekwiżit li ELTIF ikun immaniġġjat minn AIFM tal-UE li jkun
awtorizzat mill-ELTIF fl-Istat Membru tad-domiċilju, jew jekk l-AIFM tal-UE
iwettaqx jew jiddelegax kwalunkwe attività fl-Istat Membru tad-domiċilju
tal-ELTIF.
Artikolu 6
Ir-regoli applikabbli u r-responsabbiltajiet
1.           L-ELTIF ikun konformi f’kull
ħin mad-dispożizzjonijiet ta’ dan ir-Regolament. 
2.           L-ELTIF u l-maniġer ikunu
konformi f’kull ħin mar-rekwiżiti tad-Direttiva 2011/61/UE. 
3.           Il-meniġer tal-ELTIF huwa
responsabbli li jkun hemm konformità ma’ dan ir-Regolament. Il-maniġer huwa
responsabbli għal kwalunkwe telf jew ħsara li jirriżultaw min-nuqqas ta’
konformità ma’ dan ir-Regolament.
Kapitolu II
L-obbligi dwar il-politiki ta' investiment tal-ELTIFs
Taqsima 1
Ir-regoli ġenerali u l-assi eliġibbli
Artikolu 7
Il-kompartimenti ta’ investiment 
Meta ELTIF jinkludi iżjed minn kompartiment
ta’ investiment wieħed, kull kompartiment jitqies bħala ELTIF separat
għall-finijiet ta’ dan il-Kapitolu. 
Artikolu 8
L-investimenti eliġibbli
1.           L-ELTIF jinvesti biss f’dawn
il-kategoriji ta’ assi u taħt il-kondizzjonijiet speċifikati f’dan
ir-Regolament biss:
(a)         
assi ta’ investiment eliġibbli;
(b)         
l-assi msemmija fl-Artikolu 50(1)
tad-Direttiva 2009/65/KE tal-Parlament Ewropew u tal-Kunsill.[18]
2.           ELTIF ma jista' jagħmel
l-ebda waħda minn dawn l-attivitajiet li ġejjin:
(a)         
il-bejgħ bin-nieqes ta’ assi;
(b)         
jesponi ruħu b'mod dirett jew indirett
għall-komoditajiet, inkluż permezz ta’ derivattivi, ċertifikati li
jirrappreżentawhom, indiċi bbażati fuqhom jew kwalunkwe mezz jew strument li
jagħtihom esponiment;
(c)         
jidħol fi ftehimiet ta’ għoti b’self ta’ titoli,
ftehimiet ta' teħid ta' self ta' titoli, u ftehim ta’ riakkwist jew kwalunkwe
ftehim ieħor li jista’ jxekkel l-assi ta' ELTIF; 
(d)         
juża strumenti finanzjarji derivati, ħlief meta
l-istrument bażiku jikkonsisti f’rati tal-imgħax jew valuti, u jaqdi biss
l-iskop li jiġi ħħeġġjat it-tul taż-żmien u r-riskju tal-valuta intrinsiċi għal
investimenti oħrajn tal-ELTIF.
Artikolu 9
L-assi ta' investiment eliġibbli
L-assi msemmija fl-Artikolu 8(1)(a) ikunu
eliġibbli għal investiment permezz ta’ ELTIF jekk jaqagħu biss f’waħda
mill-kategoriji li ġejjin:
(a)                   
strumenti ta' ekwità jew kważi ekwità li kienu:
(i)      maħruġa minn impriża ta’ portafoll li
tikkwalifika u mixtrija direttament mill-ELTIF mill-impriża ta’ portafoll li
tikkwalifika;
(ii)      maħruġa minn impriża ta’ portafoll li
tikkwalifika bi skambju għal strument ta' ekwità akkwistat preċedentement b'mod
dirett minn ELTIF mingħand l-impriża ta' portafoll li tikkwalifika;
(iii)     maħruġa minn impriża li l-impriża ta’
portafoll li tikkwalifika tagħha hija sussidjarja li tappartjeni b'maġġoranza,
skambjata ma' strument ta’ ekwità akkwistat skont il-punti (i) jew (ii)
mill-ELTIF mill-impriża ta’ portafoll li tikkwalifika;
(b)                   
strumenti ta’ dejn maħruġa minn impriża ta’
portafoll li tikkwalifika;
(c)                   
self mogħti minn ELTIF lil impriża ta’ portafoll li
tikkwalifika;
(d)                   
unitajiet jew ishma ta’ wieħed jew diversi ELTIFs
oħra, tal-Fondi Ewropej ta’ Kapital ta’ Riskju (EuVECAs) u tal-Fondi ta'
Intraprenditorija Soċjali Ewropej (EuSEFs), dejjem jekk dawn l-ELTIFs,
l-EuVECAs u l-EuSEFs ma jkunux huma stess investew aktar minn 10 %
tal-kapital tagħhom f'ELTIFs.
(e)                   
parteċipazzjoni diretta ta’ assi reali individwali
li jeħtieġu nefqa kapitali bil-quddiem ta’ mill-inqas EUR 10 miljun, jew
l-ekwivalenti tagħhom fil-valuta u fil-mument li issir in-nefqa. 
Artikolu 10
Impriża ta' portafoll li tikkwalifika
1.           Impriża ta’ portafoll li
tikkwalifika, msemmija fl-Artikolu 9(1), tkun impriża ta' portafoll u mhux
impriża ta' investiment kollettiv, li tissodisfa r-rekwiżiti kollha li ġejjin:
(a)         
mhijiex impriża finanzjarja;
(b)         
mhijiex ammessa għall-kummerċ:
(i)      f'suq irregolat kif imfisser
fl-Artikolu 4(14) tad-Direttiva 2004/39/KE; 
(ii)      f'faċilità tal-kummerċ multilaterali
kif imfisser fl-Artikolu 4(15) tad-Direttiva 2004/39/KE;
(iii)     f'faċilitajiet organizzati
għall-kummerċ kif imfisser fil-punt [...] tar-Regolament [...];
(c)         
tkun stabbilita fi Stat Membru, jew f’pajjiż terz
dejjem jekk il-pajjiż terz:
(i)      mhuwiex ta' riskju għoli u ma għandux
ġurisdizzjonijiet li mhumiex kooperattivi kif identifikat mit-Task Force ta'
Azzjoni Finanzjarja (FATF);
(ii)      ikun iffirma ftehim mal-Istat Membru
tad-domiċilju tal-maniġer tal-ELTIF u ma' kull Stat Membru ieħor fejn ikun
intiż li jiġu kkummerċjalizzati l-unitajiet jew l-ishma tal-ELTIF, sabiex ikun
assigurat li l-pajjiż terz jikkonforma kompletament mal-istandards stipulati
fl-Artikolu 26 tal-Mudell ta' Konvenzjoni Fiskali tal-OECD dwar l-introjtu
u l-kapital, u jiżgura skambju ta' informazzjoni effikaċi fil-kwistjonijiet
fiskali, inklużi kwalunkwe ftehimiet fiskali multilaterali;
2.           B’deroga
mill-paragrafu 1(a) ta’ dan l-Artikolu, impriża ta’ portafoll li
tikkwalifika tista’ tkun impriża finanzjarja li tiffinanzja esklussivament
l-impriżi ta’ portafoll li jikkwalifikaw msemmija fil-paragrafu 1 ta’ dan
l-Artikolu jew l-assi reali msemmija fl-Artikolu 9. 
Artikolu 11
Il-kunflitt tal-interess
ELTIF m’gћandux jinvesti f’assi ta’
investiment eliġibbli li l-maniġer ikollu jew qed jieħu interess fihom dirett
jew indirett, ħlief jekk mhux f'unitajiet jew ishma ta' parteċipazzjoni
tal-ELTIF li jimmaniġġja.
Taqsima 2
Dispożizzjonijiet dwar politiki ta' investiment
Artikolu 12
Is-sura tal-portafoll u d-diversifikazzjoni
1.           ELTIF jinvesti mill-inqas
70 % tal-kapital tiegħu f'assi ta' investiment eliġibbli.
2.           ELTIF ma jinvestix iktar
minn:
(a)         
10 % tal-kapital tiegħu f’assi maħruġa minn
kwalunkwe impriża ta’ portafoll li tikkwalifika;
(b)         
10 % tal-kapital tiegħu f’assi reali
individwali;
(c)         
10 % tal-kapital tiegħu f’unitajiet jew ishma
ta’ kwalunkwe ELTIF, EuVECA jew EuSEF wieħed; 
(d)         
5 % tal-kapital tiegħu f’assi msemmija
fl-Artikolu 8(1)(b) fejn dawn l-assi jkunu nħarġu minn kwalunkwe korp
uniku.
3.           Il-valur aggregat ta’
unitajiet jew ishma ta’ ELTIFs, EuvECAs u EuSEFs f’portafoll ta' ELTIF ma jridx
jaqbeż l-20 % tal-valur tal-kapital tiegħu.
4.           L-esponiment aggregat
għar-riskju ta' kontraparti tal-ELTIF li jirriżulta minn tranżazzjonijiet ta’
derivati barra l-borża (OTC) jew minn ftehimiet ta’ xiri bil-patt ta' bejgħ
mill-ġdid, ma għandux jaqbeż il-5 % tal-kapital tiegħu.
5.           B’deroga
mill-paragrafu 2(a) u 2(b), l-ELTIF jista' jżid il-limitu ta' 10 %
imsemmi fih għal 20 %, dejjem jekk il-valur aggregat ta’ assi fil-pussess
tal-ELTIF f’impriżi ta’ portafoll li jikkwalifikaw u f’assi reali individwali
li jinvesti fihom aktar minn 10 % tal-kapital tiegħu, ma jaqbiżx
l-40 % tal-valur tal-kapital tiegħu.
6.           Kumpaniji li huma inklużi
fl-istess grupp għall-finijiet ta’ kontijiet konsolidati, kif irregolat skont
id-Direttiva 83/349/KEE[19]
jew skont ir-regoli internazzjonali rikonoxxuti ta’ kontabilità, jitqiesu bħala
impriża unika ta' portafoll li tikkwalifika jew korp uniku għall-finijiet
tal-kalkolu tal-limiti li jinsabu f’dan fil-paragrafi minn 1 sa 5.
Artikolu 13
Il-konċentrazzjoni
1.           ELTIF ma jistax jakkwista'
aktar minn 25 % tal-unitajiet jew l-ishma ta’ ELTIF, EuVECA jew EuSEF
wieħed.
2.           Il-limiti ta’ konċentrazzjoni
stabbiliti fl-Artikolu 56(2) tad-Direttiva 2009/65/KE għandhom
japplikaw għal investimenti fl-assi li hemm referenza għalihom fl-Artikolu 8(1)(b)
ta’ dan ir-Regolament.
Artikolu 14
It-teħid ta' self ta' flus
ELTIF jista’ jissellef il-flus dejjem jekk dan
is-self jissodisfa l-kundizzjonijiet kollha li ġejjin:
(a)                   
ma jirrappreżentax aktar minn 30 % tal-kapital
tal-ELTIF;
(b)                   
isir bl-iskop li tinkiseb parteċipazzjoni fl-assi
ta' investiment eliġibbli; 
(c)                   
isir kuntratt fl-istess valuta bħal tal-assi li
għandhom jiġu akkwistati mal-flus misselfa;
(d)                   
ma jfixkilx il-prestazzjoni ta' kwalunkwe assi
miżmum fil-portafoll tal-ELTIF; 
(e)                   
ma jfixkilx l-assi miżmum fil-portafoll tal-ELTIF;
Artikolu 15
L-applikazzjoni tas-sura tal-portafoll u r-regoli ta' diversifikazzjoni
1.           Il-limiti ta’ investiment
stabbiliti fl-Artikolu 12(1):
(a)         
japplikaw skont id-data speċifikata fir-regoli
tal-ELTIF jew fl-istrumenti ta’ inkorporazzjoni, fejn din id-data għandha tqis
il-pekuljaritajiet u l-karatteristiċi tal-assi li għandhom jiġu investiti minn
ELTIF u ma tkunx aktar tard minn ħames snin wara l-awtorizzazzjoni tal-ELTIF.
F'ċirkostanzi eċċezzjonali, l-awtorità kompetenti tal-ELTIF, wara
s-sottomissjoni ta' pjan ta' investiment iġġustifikat kif dovut, tista'
tapprova estensjoni ta' dan il-limitu ta' żmien b'mhux aktar minn sena;
(b)         
ma tibqax tapplika ladarba l-ELTIF jibda jbigħ
l-assi skont il-politika ta' ammortizzazzjoni tiegħu kif stipulat
fl-Artikolu 16;
(c)         
tiġi temporanjament sospiża meta ELTIF jiġbor
kapital addizzjonali, dejjem sakemm sospensjoni bħal din ma tkunx itwal minn
12-il xahar.
2.           Meta assi ta' terminu twil li
fih ELTIF ikun investa jinħareġ minn impriża ta’ portafoll li tikkwalifika, li
ma għadhiex konformi mal-Artikolu 10(1)(b), l-assi fuq terminu twil jista'
jkompli jingħadd għall-iskop tal-kalkolu tas-70 % msemmi
fl-Artikolu 12(1) għall-massimu ta’ tliet snin mid-data sakemm l-impriża
ta' portafoll ma tibqax tissodisfa r-rekwiżiti fl-Artikolu 10. 
Kapitolu III
L-ammortizzazzjoni, il-kummerċ u l-ħruġ ta' ishma jew unitajiet, u t-tqassim
tal-introjtu
Artikolu 16
Il-politika ta' ammortizzazzjoni
1.           L-investituri ma jistgħux
jitolbu biex l-unitajiet jew l-ishma taghhom jinfdew qabel tmiem ħajjet
l-ELTIF. L-ammortizzazzzjoni għall-investituri tista' tkun possibbli dakinhar
wara d-data li tistipula tmiem ħajjet l-ELTIF. 
Tmiem ħajjet l-ELTIF ikun indikat b'data speċifika
fir-regoli jew fl-istrumenti tal-inkorporazzjoni tal-ELTIF, u l-investituri
jkunu jafu biha.
Ir-regoli jew l-istrumenti ta’ inkorporazzjoni
tal-ELTIF u d-divulgazzjoni lill-investituri jistipulaw il-proċeduri
għall-ammortizzazzjoni u d-disponiment tal-assi u jiddikjaraw b'mod ċar li
l-ammortizzazzjoni għall-investituri tibda dakinhar wara d-data li tistipula
tmiem ħajjet l-ELTIF.
2.           Ħajjet l-ELTIF għandha tkun
twila biżżejjed biex tkopri ċ-ċiklu tal-ħajja ta' kull assi individwali
tal-ELTIF, imkejla skont il-profil ta' nonlikwidità u ċ-ċiklu tal-ħajja
ekonomika tal-assi, u l-objettiv tal-investiment iddikjarat tal-ELTIF.
3.           L-investituri jistgħu jitolbu
l-istralċ ta' ELTIF jekk it-talbiet ta’ ammortizzazzjoni tagħhom ma jiġux
sodisfatti fi żmien sena wara t-tmiem ħajjet l-ELTIF.
4.           L-investituri dejjem għandhom
l-għażla li jitħallsu lura fi flus. 
5.           Il-ħlas lura in natura
mill-assi tal-ELTIF għandu jkun possibbli biss meta jiġu ssodisfati
l-kundizzjonijiet kollha li ġejjin:
(a)         
ir-regoli jew l-istrumenti ta' inkorporazzjoni
tal-ELTIF jipprevedu din il-possibbiltà, bil-kundizzjoni li l-investituri
kollha jirċievu trattament ġust;
(b)         
l-investitur jitlob bil-miktub biex jitħallas lura
permezz ta’ sehem mill-assi tal-fond; 
(c)         
l-ebda regola speċifika ma tirrestrinġi
t-trasferiment ta’ dawn l-assi.
6.           L-ESMA tiżviluppa abbozz ta’
standards tekniċi regolatorji li jispeċifikaw iċ-ċirkustanzi li fihom ħajjet
ELTIF hija twila biżżejjed biex tkopri ċ-ċiklu tal-ħajja ta’ kull assi
individwali tal-ELTIF.
L-AETS għandha tissottometti dan l-abbozz ta’
standards tekniċi regolatorji lill-Kummissjoni sa […].
Is-setgħa hija ddelegata lill-Kummissjoni biex
tadotta l-istandards tekniċi regolatorji msemmijin fl-ewwel subparagrafu skont
l-Artikoli 10 sa 14 tar-Regolament (UE) Nru 1095/2010.
Artikolu 17
Is-suq sekondarju
1.           Ir-regoli jew l-istrumenti ta'
inkorporazzjoni ta' ELTIF ma jimpedixxux unitajiet jew strumenti ta' ELTIF
milli jiġu ammessi għall-kummerċ f’suq regolat kif imfisser
fl-Artikolu 4(14) tad-Direttiva 2004/39/KE jew f’faċilità
multilaterali tan-negozjar kif imfisser fl-Artikolu 4(15) tad-Direttiva 2004/39/KE
jew f’faċilità organizzata tan-negozjar kif imfisser fil-punt (...)
tar-Regolament (...).
2.           Ir-regoli jew l-istrumenti
ta' inkorporazzjoni ta' ELTIF ma jimpedixxux lill-investituri milli
jittrasferixxu l-ishma jew l-unitajiet tagħhom liberament lil partijiet terzi.
Artikolu 18
Il-ħruġ ta' ishma jew unitajiet oħra
1.           ELTIF jista' joffri l-ħruġ
ta’ ishma jew unitajiet ġodda skont ir-regoli tal-fond jew l-istrumenti ta’
inkorporazzjoni tiegħu.
2.           ELTIF ma jistax joffri l-ħruġ
ta’ ishma jew unitajiet ġodda bi prezz taħt il-valur nett tal-assi tiegħu
mingħajr ma joffri dawn l-ishma jew unitajiet bl-istess prezz għall-investituri
eżistenti.
Artikolu 19
Id-disponiment tal-assi tal-ELTIF
1.           Kull ELTIF jadotta skeda
ddettaljata għad-disponiment ordnat tal-assi tiegħu sabiex l-investituri
jkollhom rimborż wara tmiem ħajjet l-ELTIF. 
2.           L-iskeda msemmija f'paragrafu
1 tinkludi: 
(a)         
valutazzjoni tas-suq għal xerrejja potenzjali; 
(b)         
valutazzjoni u tqabbil ta’ prezzijiet tal-bejgħ
potenzjali; 
(c)         
valutazzjoni għall-assi biex jiġu divestiti;
(d)         
żmien preċiż għall-iskeda ta' disponiment. 
3.           L-ESMA tiżviluppa abbozz ta’
standards tekniċi regolatorji li jispeċifikaw il-kriterji li jridu jintużaw
għall-valutazzjonijiet fil-punt (a) u l-istimar fil-punt (c) tal-paragrafu 2.
L-ESMA għandha tissottometti dan l-abbozz ta’
standards tekniċi regolatorji lill-Kummissjoni sa […].
Is-setgħa hija ddelegata lill-Kummissjoni biex
tadotta l-istandards tekniċi regolatorji msemmijin fl-ewwel subparagrafu skont
l-Artikoli 10 sa 14 tar-Regolament (UE) Nru 1095/2010.
Artikolu 20
It-tqassim tal-introjtu
1.           ELTIF jista' regolarment
iqassam lill-investituri l-introjtu ġġenerat mill-assi li jinsabu fil-portfoll.
Dan l-introjtu jkun magħmul minn:
(a)         
kwalunkwe introjtu li l-assi qed joħolqu b’mod
regolari;
(b)         
l-apprezzament tal-kapital li jseħħ wara
d-disponiment ta' assi, iżda li jeskludi l-impenji tal-kapital mittieħda
oriġinarjament.
2.           L-introjtu ma għandux jiġi
ddistribwit sal-punt li jiġi meħtieġ għall-impenji tal-ELTIF tal-ġejjieni.
3.           ELTIF fir-regoli jew
l-istrumenti ta’ inkorporazzjoni tal-fond tiegħu jiddikjara l-politika ta'
tqassim li se jadotta matul ħajjet il-Fond. 
Kapitolu IV
Ir-rekwiżiti ta' trasparenza
Artikolu 21
It-trasparenza
1.           L-unitajiet jew l-ishma ta’
ELTIF awtorizzat ma għandhomx ikunu kkummerċjalizzati fl-Unjoni mingħajr
il-pubblikazzjoni minn qabel ta’ prospett.
L-unitajiet jew l-ishma ta' ELTIF awtorizzat ma
jiġux kkummerċjalizzati lill-investituri fil-livell tal-konsum fl-Unjoni qabel
ma jiġi ppubblikat id-dokument bit-tagħrif ewlieni (KID) skont ir-Regolament
Nru [...] ta’ [...] tal-Parlament Ewropew u tal-Kunsill.[20]
2.           Il-prospett jinkludi
l-informazzjoni neċessarja biex l-investituri jkunu jistgħu jagħmlu ġudizzju
infurmat rigward l-investiment propost lilhom, u, b'mod partikolari, tar-riskji
li jinvolvi. 
3.           Il-prospett għandu jinkludi
mill-inqas dan li ġej:
(a)         
dikjarazzjoni li tagħti r-raġunijiet kif
l-objettivi u l-istrateġija ta' investiment ta' ELTIF sabiex jintlaħqu dawn
l-objettivi jikkwalifikaw lill-Fond bħala ta' terminu twil fin-natura tiegħu;
(b)         
l-informazzjoni li għandha tingħata minn impriżi
tal-investiment kollettiv tat-tip limitat skont id-Direttiva 2003/71/KE
tal-Parlament Ewropew u Kunsill[21]
u r-Regolament tal-Kummissjoni (KE) Nru 809/2004[22]; 
(c)         
l-informazzjoni li għandha tingħata
lill-investituri skont l-Artikolu 23 tad-Direttiva 2011/61/UE, jekk
ma tkunx diġà koperta taħt il-punt(b) ta’ dan il-paragrafu;
(d)         
indikazzjoni prominenti tal-kategoriji tal-assi li
ELTIF huwa awtorizzat li jinvesti fihom;
(e)         
kwalunkwe informazzjoni oħra meqjusa
mill-awtoritajiet kompetenti bħala relevanti għall-iskop tal-paragrafu 2.
4.           Il-prospett, il-KID u
kwalunkwe dokument promozzjonali ieħor jinnotifikaw b'mod prominenti
lill-investituri dwar in-natura nonlikwida tal-Fond. 
B’mod partikolari, il-prospett, il-KID, u
kwalunkwe dokument promozzjonali ieħor b’mod ċar:
(a)         
jinfurmaw lill-investituri dwar in-natura ta'
terminu twil tal-investimenti tal-ELTIF;
(b)         
jinfurmaw lill-investituri dwar tmiem ħajjet
l-ELTIF; 
(c)         
jiddikjaraw jekk hemmx il-ħsieb li l-ELTIF jiġi
kkummerċjalizzat lill-investituri fil-livell tal-konsum;
(d)         
jiddikjaraw li l-investituri m’għandhom l-ebda
dritt li jifdu l-investiment tagħhom sa tmiem ħajjet l-ELTIF; 
(e)         
jiddikjaraw il-frekwenza u ż-żmien ta’ kwalunkwe
introjtu mill-pagamenti, jekk ikun hemm, lill-investituri matul ħajjet il-fond;
(f)           
jagħtu parir lill-investituri li proporzjon żgħir
biss tal-portafoll ta’ investiment globali tagħhom għandu jiġi investit
f’ELTIF.
Artikolu 22
Divulgazzjoni tal-kost
1.           Il-prospett jinforma b'mod
prominenti lill-investituri dwar il-livell tal-kostijiet differenti li jridu
jitħallsu direttament jew indirettament mill-investitur. Il-kostijiet
differenti jiġu miġbura skont l-intestaturi li ġejjin:
(a)         
il-kostijiet sabiex jitwaqqaf l-ELTIF;
(b)         
il-kostijet relatati mal-akkwist tal-assi;
(c)         
il-kostijiet tal-immaniġġjar;
(d)         
il-kostijiet tad-distribuzzjoni
(e)         
kostijiet oħra, inklużi kostijiet ta'
amministrazzjoni, regolatorji, ta' kustodja, u ta' awditjar.
2.           Il-prospett jiddivulga
l-proporzjon globali tal-kostijiet għall-kapital tal-ELTIF.
3.           Id-dokument bit-tagħrif
ewlieni jirrifletti l-kostijiet kollha deskritti fil-prospett fi ħdan
fl-ispjega tiegħu tal-ispejjeż totali f'termini monetarji u perċentwali.
4.           L-ESMA tiżviluppa abbozz ta’
standards tekniċi regolatorji biex tispeċifika:
(a)         
id-definizzjonijiet komuni, il-metodoloġiji ta’
kalkolu u l-formati ta' preżentazzjoni tal-kostijiet imsemmija
fil-paragrafu 1 u l-proporzjon globali msemmi fil-paragrafu 2;
(b)         
id-definizzjonijiet komuni, il-metodoloġiji ta’
kalkolu u l-format ta' preżentazzjoni tal-ispjega tal-kostijiet totali
fil-paragrafu 3.
L-ESMA, meta tkun qed
tiżviluppa dan l-abbozz ta’ standards tekniċi regolatorji, tqis l-abbozz
tal-istandards regolatorji msemmija fil-punt (...) tar-Regolament (...)
[PRIPS].
L-ESMA għandha tissottometti dan l-abbozz ta’
standards tekniċi regolatorji lill-Kummissjoni sa […].
Is-setgħa hija
ddelegata lill-Kummissjoni biex tadotta l-istandards tekniċi regolatorji
msemmijin fl-ewwel subparagrafu skont l-Artikoli 10 sa 14
tar-Regolament (UE) Nru 1095/2010.
Kapitolu V
Il-kummerċjalizzazzjoni ta' unitajiet jew ishma tal-ELTIFs
Artikolu 23
Faċilitajiet disponibbli għall-investituri
1.           Il-maniġer ta’ ELTIF għandu,
f’kull Stat Membru fejn għandu l-intenzjoni li jikkummerċjalizza l-unitajiet
jew l-ishma ta’ dan l-ELTIF, iwaqqaf faċilitajiet disponibbli
għas-sottoskrizzjonijiet, jagħmel pagamenti lill-azzjonisti tal-unitajiet jew
ishma, jixtri mill-ġdid jew jifdi l-unitajiet jew l-ishma u jagħmel disponibbli
l-informazzjoni li l-ELTIF u l-meniġer tiegħu huma mitluba jipprovdu.
2.           L-ESMA tiżviluppa abbozz ta’
standards tekniċi regolatorji biex tispeċifika t-tipi u l-karatteristiċi
tal-faċilitajiet, l-infrastruttura teknika tagħhom u l-kontenut tal-kompiti
tagħhom fir-rigward tal-investituri tal-ELTIF msemmija fil-paragrafu 1.
L-ESMA għandha tissottometti dan l-abbozz ta’
standards tekniċi regolatorji lill-Kummissjoni sa […].
Is-setgħa hija ddelegata lill-Kummissjoni biex
tadotta l-istandards tekniċi regolatorji msemmijin fl-ewwel subparagrafu skont
l-Artikoli 10 sa 14 tar-Regolament (UE) Nru 1095/2010.
Artikolu 24
Ir-rekwiżiti addizzjonali għall-kummerċjalizzazzjoni għall-investituri
fil-livell tal-konsum
Il-meniġer ta’ ELTIF ikun kapaċi
jikkummerċjalizza l-unitajiet jew l-ishma ta’ dan l-ELTIF għall-investituri fil-livell
tal-konsum dejjem jekk jiġu sodisfatti dawn ir-rekwiżiti addizzjonali li
ġejjini:
(f)                     
Ir-regoli jew l-istrumenti ta’ inkorporazzjoni ta'
ELTIF jistipulaw li l-investituri kollha jibbenefikaw minn trattament ugwali u
ma jingħata l-ebda trattament preferenzjali jew benefiċċju ekonomiku speċifiku
lil investituri individwali jew lil gruppi ta’ investituri;
(g)                   
l-ELTIF mhux strutturat bħala sħubija;
(h)                   
l-investituri fil-livell tal-konsum jistgħu, matul
il-perjodu tas-sottoskrizzjoni u mill-inqas ġimagħtejn wara sottoskrizzjoni ta’
unitajiet jew ishma tal-ELTIF, iħassru s-sottoskrizzjoni tagħhom u jieħdu
l-flus lura mingħajr penali.
Artikolu 25
Il-kummerċjalizzazzjoni ta' unitajiet jew ishma tal-ELTIFs 
1.           Il-maniġer ta’ ELTIF ikun
kapaċi jikkummerċjalizza l-unitajiet jew l-ishma ta’ dan l-ELTIF awtorizzat lil
investituri professjonali u fil-livell tal-konsum fl-Istat Membru tad-domiċilju
tiegħu man-notifika skont l-Artikolu 31 tad-Direttiva 2011/61/UE.
2.           Il-maniġer ta’ ELTIF ikun
kapaċi jikkummerċjalizza l-unitajiet jew l-ishma ta’ dan l-ELTIF awtorizzat lil
investituri professjonali u fil-livell tal-konsum fl-Istati Membri ħlief
fl-Istat Membru tad-domiċilju tal-meniġer tal-ELTIF, man-notifika skont
l-Artikolu 32 tad-Direttiva 2011/61/UE.
3.           Il-meniġer tal-ELTIF għandu
fir-rigward ta’ kull ELTIF jispeċifika lill-awtorità kompetenti tiegħu jekk
għandux l-intenzjoni jew le li jikkummerċjalizzah fost l-investituri fil-livell
tal-konsum.
4.           Minbarra d-dokumentazzjoni u
l-informazzjoni meħtieġa skont l-Artikoli 31 u 32 tad-Direttiva 2011/61/UE,
il-meniġer tal-ELTIF għandu jipprovdi lill-awtorità kompetenti tiegħu dan kollu
li ġej:
(a)         
il-prospett tal-ELTIF;
(b)         
id-dokument bit-tagħrif ewlieni tal-ELTIF jekk se
jiġi kkummerċjalizzat lil investituri fil-livell tal-konsum;
(c)         
l-informazzjoni dwar il-faċilitajiet msemmija
fl-Artikolu 22.
5.           Il-kompetenzi u s-setgħat
tal-awtoritajiet kompetenti skont l-Artikoli 31 u 32 tad-Direttiva
2011/61/UE jinftiehmu li qed jirreferu wkoll għall-kummerċjalizzazzjoni
tal-ELTIFs fost investituri fil-livell tal-konsum u li jkopru r-rekwiżiti
addizzjonali stipulati f’dan ir-Regolament. 
6.           Minbarra s-setgħat tagħha
skont l-ewwel paragrafu tal-Artikolu 31(3) tad-Direttiva 2011/61/UE,
l-awtorità kompetenti tal-Istat Membru tad-domiċilju tal-maniġer tal-ELTIF
timpedixxi wkoll il-kummerċjalizzazzjoni ta’ ELTIF awtorizzat jekk il-maniġer
tal-ELTIF ma jikkonformax jew mhux se jkun konformi ma’ dan ir-Regolament.
7.           Minbarra s-setgħat tagħha
skont l-ewwel paragrafu tal-Artikolu 32(3) tad-Direttiva 2011/61/UE,
l-awtorità kompetenti tal-Istat Membru tad-domiċilju tal-maniġer tal-ELTIF
tirrifjuta wkoll it-trażmissjoni ta’ fajl komplut ta' notifika
lill-awtoritajiet kompetenti tal-Istat Membru fejn l-ELTIF huwa intiż li jiġi
kkummerċjalizzat, jekk il-maniġer tal-ELTIF ma jikkonformax jew mhux se jkun
konformi ma’ dan ir-Regolament. 
Kapitolu VI
Is-superviżjoni
Artikolu 26
Is-superviżjoni mill-awtoritajiet kompetenti
1.           L-awtoritajiet kompetenti
jagħmlu superviżjoni għall-konformità ma’ dan ir-Regolament fuq bażi kontinwa.
2.           L-awtorità kompetenti
tal-ELTIF tkun responsabbli għas-superviżjoni tal-konformità skont ir-regoli
stabbiliti fil-Kapitoli II, III u IV.
3.           L-awtorità kompetenti
tal-ELTIF tkun responsabbli għas-superviżjoni tal-konformità skont l-obbligi
stipulati fir-regoli dwar il-fond jew fl-istrumenti ta’ inkorporazzjoni, u
l-obbligi stipulati fil-prospett, li jkunu konsistenti ma’ dan ir-Regolament.
4.           L-awtorità kompetenti
tal-meniġer tal-ELTIF hija responsabbli mis-superviżjoni tal-adegwatezza
tal-arranġamenti u tal-organizzazzjoni tal-meniġer sabiex il-meniġer tal-ELTIF
ikun f’pożizzjoni li jikkonforma mal-obbligi u r-regoli li għandhom x’jaqsmu
mat-twaqqif u l-funzjonament tal-ELTIFs kollha li timmaniġġja.
L-awtorità kompetenti tal-maniġer hija
responsabbli mis-sorveljanza tal-konformità tal-maniġer tal-ELTIFs ma’ dan
ir-Regolament.
5.           L-awtoritajiet kompetenti
jimmonitorjaw l-impriżi ta’ investiment kollettiv stabbiliti jew
ikkummerċjalizzati fit-territorji tagħhom biex jivverifikaw li dawn ma jużawx
id-deżinjazzjoni ELTIF jew jissuġġerixxu li huma ELTIF sakemm dawn ma jkunux
awtorizzati u jikkonformaw ma’ dan ir-Regolament.
Artikolu 27
Poteri legali tal-awtoritajiet kompetenti
1.           L-awtoritajiet kompetenti
jingħataw is-setgħat superviżorji u investigattivi kollha li huma meħtieġa
għat-twettiq tal-funzjonijiet tagħhom skont dan ir-Regolament. 
2.           Is-setgħat ikkonferiti
lill-awtoritajiet kompetenti skont id-Direttiva 2011/61/UE jiġu eżerċitati
wkoll fir-rigward ta’ dan ir-Regolament.
Artikolu 28
Setgħat u kompetenzi tal-ESMA
1.           L-ESMA jkollha s-setgħat
meħtieġa biex twettaq il-kompiti attribwiti lilha f’dan ir-Regolament.
2.           Is-setgħat tal-ESMA skont
id-Direttiva 2011/61/UE jiġu eżerċitati wkoll fir-rigward ta’ dan
ir-Regolament u f’konformità mar-Regolament (KE) Nru 45/2001. 
3.           Għall-finijiet tar-Regolament
(UE) Nru 1095/2010, dan ir-Regolament jiġi inkluż taħt kwalunkwe att ieħor
tal-Unjoni li jorbot legalment li jikkonferixxi kompiti fuq l-Awtorità kif
imsemmi fl-Artikolu 1(2) tar-Regolament (UE) 1095/2010.
Artikolu 29
Kooperazzjoni bejn l-awtoritajiet
1.           L-awtorità kompetenti
tal-ELTIF u l-awtorità kompetenti tal-meniġer, jekk differenti, jikkoperaw ma’
xulxin u jiskambjaw informazzjoni bl-iskop li jwettqu dmirijiethom skont dan
ir-Regolament.
2.           L-awtoritajiet kompetenti u
l-ESMA jikkoperaw ma’ xulxin bl-iskop li jwettqu d-dmirijiet rispettivi tagħhom
skont dan ir-Regolament f'konformità mar-Regolament (UE) Nru 1095/2010.
3.           L-awtoritajiet kompetenti u l-ESMA jiskambjaw l-informazzjoni
u d-dokumentazzjoni kollha meħtieġa biex
iwettqu d-dmirijiet rispettivi tagħhom skont dan ir-Regolament f'konformità
mar-Regolament (UE) Nru 1095/2010, b'mod partikolari biex
jidentifikaw u jirrimedjaw kull ksur ta’ dan ir-Regolament. 
Kapitolu VII
Dispożizzjonijiet finali
Artikolu 30
Evalwazzjoni
Mhux aktar tard minn tliet snin wara d-dħul
fis-seħħ ta’ dan ir-Regolament, il-Kummissjoni għandha tevalwa l-applikazzjoni
ta’ dan ir-Regolament. Il-Kummissjoni tevalwa b’mod partikolari:
(a)         
l-impatt tad-dispożizzjoni fl-Artikolu 16(1)
li teskludi lill-investituri milli jifdu l-unitajiet u l-ishma tagħhom qabel
tmiem ħajjet l-ELTIF. L-evalwazzjoni, filwaqt li tieħu kont tat-tqassim
tal-ELTIFs f'kategoriji ta’ investituri differenti, tivvaluta wkoll jekk
l-eżenzjoni ta' numru limitat ta’ investituri individwali fil-livell tal-konsum
minn regola bħal din jkollhiex l-effett li tiżdied id-domanda għall-ELTIF fost
l-investituri fil-livell tal-konsum;
(b)         
l-impatt fuq id-diversifikazzjoni tal-assi
fl-applikazzjoni tal-limitu minimu ta’ 70 % tal-assi tal-investimenti
eliġibbli stipulat fl-Artikolu 12(1), b'mod partikolari biex jiġi vvalutat
jekk tkunx meħtieġa żieda fil-miżuri ta' likwidità f'każ li għadd limitat ta’
investituri individwali fil-livell tal-konsum jiġu eżentati mill-projbizzjoni
fuq ir-rimborż tal-unitajiet tagħhom qabel tmiem ħajjet l-ELTIF;
(c)         
il-punt safejn l-ELTIFs huma kkummerċjalizzati
fl-Unjoni, inkluż jekk l-AIFMs li jaqgħu taħt l-Artikolu 3(2)
tad-Direttiva 2011/61/UE jistgħux ikunu interessati li jikkummerċjalizzaw
l-ELTIFs.
Ir-riżultati ta’ din l-evalwazzjoni jiġu
kkomunikati lill-Parlament Ewropew u l-Kunsill, akkumpanjati fejn meħtieġ
mill-proposti adattati għall-emendi.
Artikolu 31
Id-dħul fis-seħħ
Dan ir-Regolament jidħol fis-seħħ fl-għoxrin
jum wara dak tal-pubblikazzjoni tiegħu f’Il-Ġurnal Uffiċjali tal-Unjoni
Ewropea.
Dan ir-Regolament ikun jorbot
fl-intier tiegħu u jkun direttament applikabbli fl-Istati Membri kollha.
Magħmul fi Brussell,
Għall-Parlament Ewropew                           Għall-Kunsill
Il-President                                                    Il-President
DIKJARAZZJONI FINANZJARJA
LEĠIŻLATTIVA
1.           QAFAS
TAL-PROPOSTA/INIZJATTIVA 
              1.1.    Titolu tal-proposta/inizjattiva 
              1.2.    Qasam/oqsma
tal-politika kkonċernat(i) fl-istruttura tal-ABM/ABB
              1.3.    Natura
tal-proposta/inizjattiva 
              1.4.    Objettiv(i)

              1.5.    Raġunijiet
għall-proposta/inizjattiva 
              1.6.    Tul
ta’ żmien u impatt finanzjarju 
              1,7.    Mod(i)
ta’ mmaniġjar previst(i) 
2.           MIŻURI TA' MMANIĠĠJAR 
              2.1.    Regoli
ta’ monitoraġġ u rappurtar 
              2.2.    Sistema
ta’ mmaniġġjar u kontroll 
              2.3.    Miżuri
għall-prevenzjoni ta’ frodi u irregolaritajiet 
3.           IMPATT FINANZJARJU STMAT
TAL-PROPOSTA/INIZJATTIVA 
              3.1.    Intestatura(i)
tal-qafas finanzjarju pluriennali u l-linja/i tan-nefqa tal-baġit milquta 
              3.2.    Impatt
stmat fuq in-nefqa 
              3.2.1. Sommarju tal-impatt
stmat fuq in-nefqa 
              3.2.2. Impatt stmat fuq l-approprjazzjonijiet
operattivi 
              3.2.3. Impatt stmat fuq
l-approprjazzjonijiet ta’ natura amministrattiva
              3.2.4. Kompatibbiltà
mal-qafas finanzjarju pluriennali attwali:
              3,2.5. Kontribuzzjonijiet
minn partijiet terzi 
              3.3.    Impatt stmat fuq id-dħul
DIKJARAZZJONI
FINANZJARJA LEĠIŻLATTIVA
1.           QAFAS
TAL-PROPOSTA/INIZJATTIVA 
1.1.        Titolu
tal-proposta/inizjattiva 
Regolament
tal-Parlament Ewropew u tal-Kunsill dwar Fondi ta’ Investiment fit-Tul
1.2.        Qasam/oqsma tal-politika
kkonċernat(i) fl-istruttura tal-ABM/ABB[23]

Suq
intern - Swieq finanzjarji
1.3.        Natura
tal-proposta/inizjattiva 
x Il-proposta/inizjattiva hija relatata ma’ azzjoni
ġdida 
¨ Il-proposta/inizjattiva
tirrigwarda azzjoni ġdida li ssegwi proġett pilota/azzjoni ta' tħejjija[24] 
¨ Il-proposta/inizjattiva
tirrigwarda l-estensjoni ta' azzjoni eżistenti 
¨ Il-proposta/inizjattiva
tirrigwarda azzjoni ridiretta lejn azzjoni ġdida 
1.4.        Objettiv(i)
1.4.1.     L-objettiv strateġiku
pluriennali tal-Kummissjoni fil-mira tal-proposta/inizjattiva 
Żieda
fis-sikurezza u l-effiċjenza tas-swieq finanzjarji; tisħiħ tas-suq intern
għas-servizzi finanzjarji
1.4.2.     Objettiv(i)
speċifiku/speċifiċi u l-attività/l-attivitajiet tal-ABM/ABB kkonċernata/i 
Taġixxi
bħala sors ta’ finanzjament fit-tul għall-ekonomija Ewropea; tiżgura livell
ekwu ta’ kompetizzjoni bejn maniġers ta’ fondi ta’ investiment fit-tul; iżżid
il-finanzjament mhux bankarju disponibbli għan-negozji; tiżgura protezzjoni
għall-investituri u stabbiltà finanzjarja
1.4.3.     Riżultat(i) u impatt
mistennija
Speċifika l-effetti li
l-proposta/inizjattiva għandu jkollha fuq il-benefiċjarji/gruppi fil-mira.
Il-proposta
għandha l-għan li: ttejjeb il-kummerċjalizzazzjoni transfruntiera ta’ fondi ta’
investiment fit-tul Ewropej (ELTIFS) kemm għall-investituri mhux professjonali
kif ukoll għal dawk professjonali madwar l-Unjoni; tipprovdi għal proċedura
armonizzata għall-awtorizzazzjoni ta’ fondi ta’ investiment fit-tul;
tidentifika l-politiki ta’ investiment permissibbli li għandhom jiġu segwiti
minn fondi ta’ investiment fit-tul; timpedixxi l-kunflitti ta’ interess;
tistabbilixxi rekwiżiti solidi ta’ trasparenza u kundizzjonijiet speċifiċi
għall-kummerċjalizzazzjoni
1.4.4.     Indikaturi tar-riżultati u
l-impatt 
Speċifika l-indikaturi
għall-monitoraġġ tal-implimentazzjoni tal-proposta/inizjattiva.
Għandhom
jitħejjew rapporti dwar:
l-iżviluppi
dwar il-kummerċjalizzazzjoni transfruntiera ta’ ELTIFs; l-impatt tar-Regolament
propost fuq il-protezzjoni tal-investituri; il-progress li jsir lejn il-ksib
ta’ kompetizzjoni mingħajr distorsjonijiet; l-impatt tal-miżuri proposti fuq
il-provvista ta’ kapital disponibbli għal investimenti fit-tul (eż.
investimenti fuq proġetti infrastrutturali, il-proprjetà immobbli u kumpaniji
mhux ikkwotati)
1.5.        Raġunijiet
għall-proposta/inizjattiva 
1.5.1.     Rekwiżit(i) li għandhom
jintlaħqu f’perjodu ta’ żmien qasir jew fit-tul 
Bħala
riżultat tal-adozzjoni tar-Regolament propost:
•        Hija
prevista żieda fil-kummerċjalizzazzjoni transfruntiera ta’ fondi ta’
investiment fit-tul;
•        L-awtorizzazzjoni
ta’ fondi ta’ investiment fit-tul mill-awtoritajiet kompetenti nazzjonali tiġi
armonizzata u l-koordinazzjoni bejn is-superviżuri nazzjonali tittejjeb;
•        L-iżvilupp
ulterjuri ta’ investiment fit-tul madwar l-Unjoni: l-armonizzazzjoni
tal-kundizzjonijiet operattivi għall-parteċipanti rilevanti kollha tas-suq
tal-fondi tal-investiment se tiżgura l-effiċjenza tal-fondi ta’ investiment
fit-tul, u għandha tippermetti wkol l-emerġenza ta’ ekonomiji ta’ skala;
•        Investituri
istituzzjonali, bħal kumpaniji tal-assigurazzjoni u fondi tal-pensjoni, kif
ukoll investituri individwali mhux professjonali se jibbenefikaw mir-rendimenti
regolari offruti minn fondi ta’ investiment fit-tul;
•        Għażla
akbar għall-investitur u kwalità aħjar tas-servizz riċevut;
•        Trasparenza
mtejba ser isaħħaħ il-kunfidenza tal-investituri u huwa probabbli li din
twassal għal kompetizzjoni aħjar;
•        Il-finanzjament
fit-tul tal-ekonomija Ewropea se jissaħħaħ, b'mod partikolari l-proġetti ta’
infrastruttura u l-finanzjament ta’ impriżi żgħar u medji (SMEA);
1.5.2.     Il-valur miżjud
tal-involviment tal-UE Besoin(s) à satisfaire à court ou à long terme 
1)
Il-frammentazzjoni regolatorja timpedixxi lill-investituri milli jiksbu
esponiment għal assi fit-tul u għalhekk timpedixxi ż-żieda ta’ ppuljar ta'
kapital u għarfien espert fl-investiment li toħloq ekonomiji ta' skala
għall-fondi ta’ investiment fit-tul;
2)
Nuqqas ta’ azzjoni fil-livell tal-UE jirriżulta f’konfużjoni għall-investituri
u jxekkel il-ħolqien ta’ kundizzjonijiet indaqs fl-Unjoni kollha bejn maniġers
ta’ fondi ta’ investiment fit-tul;
1.5.3.     Lezzjonijiet mitgħallma minn
esperjenzi simili fil-passat 
Id-Direttiva
tal-UCITS (Impriżi għal Investimenti Kollettivi f’Titoli Trasferibbli)
introduċiet għall-ewwel darba sett robust ta’ regoli tal-prodott użati minn
fondi tal-investiment disponibbli għall-investituri mhux professjonali. L-assi
mmaniġġjati tal-UCITS issa laħqu s-EUR 6 697 biljun. Filwaqt li
l-inizjattiva tal-UCITS ma tfissirx neċessarjament li l-ħolqien ta’ ELTIF se
jattira livelli simili ta' interess fl-investituri, hija tindika s-suċċess li
jista’ jkollhom tali inizjattivi madwar l-UE kollha.
1.5.4.     Kompatibbiltà u sinerġija
possibbli ma’ strumenti oħra xierqa Besoin(s) à satisfaire à court ou à long
terme 
Ir-regoli
proposti jibnu fuq il-qafas regolatorju eżistenti stabbilit permezz
tad-Direttiva 2011/61/UE (id-Direttiva dwar Maniġers ta’ Fondi ta’ Investiment
Alternattivi - AIFMD) u l-atti adottati għall-implimentazzjoni tagħha.
Il-proċeduri ta' awtorizzazzjoni u superviżjoni armonizzati għall-AIFMs skont
l-AIFMD huma ssupplimentati bi proċedura ta' awtorizzazzjoni speċjali għal
ELTIFs. Barra minn hekk, ir-regoli tal-prodott li jikkonċernaw l-ELTIFs
japplikaw b’żieda mar-regoli stabbiliti fil-leġiżlazzjoni eżistenti tal-Unjoni,
sakemm ma jiġux espliċitament diżapplikati. B'mod partikolari, ir-regoli
tal-immaniġġjar u l-kummerċjalizzazzjoni stabbiliti fil-qafas eżistenti, kif
ukoll ir-regoli dwar il-forniment transfruntier tas-servizzi u l-libertà
tal-istabbiliment inklużi fl-AIFMD se japplikaw skont dan għall-ELTIFs.
1.6.        Tul ta’ żmien u impatt
finanzjarju 
¨ Proposta/inizjattiva ta' tul limitat 
–     
¨  Proposta/inizjattiva fis-seħħ minn [JJ/XX]SSSS sa [JJ/XX]SSSS 
–     
¨  Impatt finanzjarju minn SSSS sa SSSS 
x Proposta/inizjattiva ta' tul mhux limitat
–     
Implimentazzjoni b’perjodu tal-bidu mill-2015
sal-2020,
–     
segwita minn operazzjoni fuq skala sħiħa.
1.7.        Il-mod(i) ta’ mmaniġġjar
ppjanat(i)[25] 
¨ Immaniġġjar ċentralizzat dirett mill-Kummissjoni 
¨ Immaniġġjar ċentralizzat indirett b'delega tal-kompiti tal-implimentazzjoni
lil:
–      ¨  aġenziji eżekuttivi 
–      x   korpi stabbiliti mill-Komunitajiet[26] 
–      ¨  korpi nazzjonali tas-settur pubbliku/korpi
b’missjoni ta’ servizz pubbliku 
–      ¨  persuni fdati bl-implimentazzjoni ta’ azzjonijiet
speċifiċi skont it-Titolu V tat-Trattat dwar l-Unjoni Ewropea u identifikati
fl-att bażiku rilevanti fi ħdan it-tifsira tal-Artikolu 49 tar-Regolament
Finanzjarju 
¨ Immaniġġjar kondiviż
mal-Istati Membri 
¨ Immaniġġjar deċentralizzat ma' pajjiżi terzi 
¨ Immaniġġjar konġunt
ma' organizzazzjonijiet internazzjonali (għandhom jiġu speċifikati)
–       Jekk tindika aktar minn
metodu wieħed ta’ mmaniġġjar, jekk jogħġbok ipprovdi d-dettalji fit-taqsima
“Kummenti”.
2.           MIŻURI TA' MMANIĠĠJAR 
2,1.        Regoli ta’ monitoraġġ u
rappurtar 
Speċifika l-frekwenza
u l-kundizzjonijiet. Besoin(s) à satisfaire à court ou
à long terme 
L-Artikolu 81
tar-Regolament li jistabbilixxi l-Awtorità Ewropea tal-Pensjonijiet tat-Titoli
u s-Swieq (ESMA) jipprevedi l-evalwazzjoni tal-esperjenza miksuba b’riżultat
tal-operat tal-ESMA fi żmien tliet snin mill-bidu effettiv tal-operat tagħha.
Għal dan l-għan, il-Kummissjoni se tippubblika rapport ġenerali li se
jintbagħat lill-Parlament Ewropew u lill-Kunsill.
2.2.        Sistema ta’ mmaniġġjar u
kontroll 
2.2.1.     Riskju/i identifikat(i)
Besoin(s) à satisfaire à court ou à long terme 
Ir-riżorsa
addizzjonali għall-ESMA prevista bħala riżultat tal-proposta attwali hija
meħtieġa sabiex l-ESMA tkun tista’ twettaq il-kompetenzi tagħha u b’mod
partikolari r-rwol tagħha f'dawn li ġejjin:
•        L-iżgurar
tal-armonizzazzjoni u l-koordinazzjoni tar-regoli tar-Regolament ELITF permezz
tat-tħejjija ta' abbozz ta’ standards regolatorji;
•        It-tisħiħ
u l-iżgurar tal-applikazzjoni konsistenti ta’ setgħat regolatorji nazzjonali
billi toħroġ linji gwida u billi tħejji abbozz ta’ standards tekniċi ta’
implimentazzjoni;
•        Il-ġbir
u l-pubblikazzjoni tal-informazzjoni meħtieġa rigward il-parteċipanti fis-swieq
finanzjarji fit-tul;
In-nuqqas
ta’ din ir-riżorsa ma jistax jiżgura twettiq f’waqtu u effiċjenti tar-rwol
tal-ESMA.
2.2.2.     Informazzjoni dwar is-sistema
tal-kontroll intern stabbilita Besoin(s) à satisfaire à court ou à long terme 
Is-sistemi
ta’ mmaniġġjar u kontroll kif stipulati fir-Regolament tal-ESMA se japplikaw
ukoll fir-rigward tar-rwol tal-ESMA skont din il-proposta.
2.3.        Miżuri għall-prevenzjoni ta’
frodi u irregolaritajiet 
Speċifika l-miżuri ta'
prevenzjoni u protezzjoni eżistenti jew maħsuba.
Għall-finijiet
tal-ġlieda kontra l-frodi, il-korruzzjoni u kwalunkwe attività illegali oħra,
id-dispożizzjonijiet tar-Regolament (KE) Nru 1073/1999 tal-Parlament
Ewropew u tal-Kunsill tal-25 ta’ Mejju 1999 dwar
investigazzjonijiet immexxija mill-Uffiċċju Ewropew ta’ Kontra l-Frodi (OLAF)
għandhom japplikaw għall-ESMA mingħajr l-ebda restrizzjoni, kif stipulat fl-Artikolu 66(1)
tar-Regolament tal-ESMA.
L-ESMA
għandha taċċedi għall-Ftehim Interistituzzjonali
tal-25 ta’ Mejju 1999 bejn il-Parlament Ewropew, il-Kunsill
tal-Unjoni Ewropea u l-Kummissjoni tal-Komunitajiet Ewropej dwar
l-investigazzjonijiet interni mill-Uffiċċju Ewropew ta’ Kontra l-Frodi (OLAF) u
għandha tadotta minnufih dispożizzjonijiet xierqa għall-persunal kollu
tal-ESMA, kif previst fl-Artikolu 66(2) tar-Regolament tal-ESMA.
3.           IMPATT FINANZJARJU STMAT
TAL-PROPOSTA/INIZJATTIVA 
3.1.        Intestatura(i) tal-qafas
finanzjarju pluriennali u l-linja/i tan-nefqa tal-baġit milquta 
·      Linji baġitarji eżistenti 
Skont l-ordni tal-intestaturi tal-qafas
finanzjarju pluriennali u l-linji tal-baġit.
 Intestatura tal-qafas finanzjarju pluriennali || Linja tal-baġit || Tip ta’ nefqa || Kontribuzzjoni 
 Numru […][Intestatura………………………………………...……….] || Diff./mhux diff. ([27])   || minn pajjiżi tal-EFTA[28]   || minn pajjiżi kandidati[29]   || minn pajjiżi terzi || fi ħdan it-tifsira tal-Artikolu 21(2)(b) tar-Regolament Finanzjarju 
 1.a || [12.03.04][ESMA]   || Diff. || IVA || IVA || LE || LE 
·      Linji baġitarji ġodda mitlubin 
Skont l-ordni
tal-intestaturi tal-qafas finanzjarju pluriennali u l-linji tal-baġit.
 Intestatura tal-qafas finanzjarju pluriennali || Linja tal-baġit || Tip ta’ nefqa || Kontribuzzjoni 
 Numru […][Intestatura………………………………………...……….] || Diff./mhux diff. || minn pajjiżi tal-EFTA || minn pajjiżi kandidati || minn pajjiżi terzi || fi ħdan it-tifsira tal-Artikolu 21(2)(b) tar-Regolament Finanzjarju 
   ||   ||   ||   ||   ||   ||   
3.2.        Impatt stmat fuq in-nefqa 
L-uniku impatt
fuq l-infiq jirrigwarda l-impjieg ta' żewġ aġenti temporanji addizzjonali għal
perjodu ta’ żmien mhux limitat. Il-kompiti l-ġodda se jitwettqu bir-riżorsi
umani disponibbli fl-allokazzjoni tal-baġit annwali, fid-dawl tal-limiti
baġitarji li huma applikabbli għall-korpi kollha tal-UE u konformi mal-programmar
finanzjarju għall-aġenziji.
3.2.1.     Sommarju tal-impatt stmat fuq
in-nefqa 
Miljuni ta’ EUR (sa tliet ċifri wara l-punt deċimali)
 Intestatura tal-qafas finanzjarju pluriennali || 1.a || Kompetittività għat-Tkabbir u l-Impjiegi 
 DĠ: MARKT ||   ||   || 2015 || 2016 || 2017 || 2018 || 2019 || 2020 || TOTAL 
  Approprjazzjonijiet operattivi ||   ||   ||   ||   ||   ||   ||   
 12.03.04 ESMA || Impenji || (1) || 0,140 || 0,130 || 0,130 || 0,130 || 0,130 || 0,130 || 0,788 
 Pagamenti || (2) || 0,140 || 0,130 || 0,130 || 0,130 || 0,130 || 0,130 || 0,788 
 Numru tal-linja tal-baġit || Impenji || (1a) ||   ||   ||   ||   ||   ||   ||   
 Pagamenti || (2 a) ||   ||   ||   ||   ||   ||   ||   
 Approprjazzjonijiet ta’ natura amministrattiva ffinanzjati mill-pakkett ta’ programmi speċifiċi[30] ||   ||   ||   ||   ||   ||   ||   
 Numru tal-linja tal-baġit ||   || (3) ||   ||   ||   ||   ||   ||   ||   
 TOTAL ta' approprjazzjonijiet għad-DĠ MARKT || Impenji || =1+1a +3 || 0,140 || 0,130 || 0,130 || 0,130 || 0,130 || 0,130 || 0,788 
 Pagamenti || =2+2a +3 || 0,140 || 0,130 || 0,130 || 0,130 || 0,130 || 0,130 || 0,788 
  TOTAL tal-approprjazzjonijiet operattivi || Impenji || (4) || 0,140 || 0,130 || 0,130 || 0,130 || 0,130 || 0,130 || 0,788 
 Pagamenti || (5) || 0,140 || 0,130 || 0,130 || 0,130 || 0,130 || 0,130 || 0,788 
  TOTAL ta' Approprjazzjonijiet ta’ natura amministrattiva ffinanzjati mill-pakkett għal programmi speċifiċi || (6) ||   ||   ||   ||   ||   ||   ||   
 TOTAL ta' approprazzjonijiet għall-INTESTATURA 1.a tal-qafas finanzjarju pluriennali || Impenji || =4+ 6 || 0,140 || 0,130 || 0,130 || 0,130 || 0,130 || 0,130 || 0,788 
 Pagamenti || =5+ 6 || 0,140 || 0,130 || 0,130 || 0,130 || 0,130 || 0,130 || 0,788 
Jekk aktar minn intestatura waħda hija affettwata
mill-proposta / inizjattiva:
  TOTAL tal-approprjazzjonijiet operattivi || Impenji || (4) ||   ||   ||   ||   ||   ||   ||   ||   
 Pagamenti || (5) ||   ||   ||   ||   ||   ||   ||   ||   
  TOTAL ta' Approprjazzjonijiet ta’ natura amministrattiva ffinanzjati mill-pakkett għal programmi speċifiċi || (6) ||   ||   ||   ||   ||   ||   ||   ||   
 TOTAL ta' approprjazzjonijiet taħt l-INTESTATURI 1 sa 4 tal-qafas finanzjarju pluriennali (Ammont ta' referenza) || Impenji || =4+ 6 ||   ||   ||   ||   ||   ||   ||   ||   
 Pagamenti || =5+ 6 ||   ||   ||   ||   ||   ||   ||   ||   
Kumment: dan iqis
biss 40 % tal-ispejjeż totali, is-60 % l-oħra huma ffinanzjati
mill-Istati Membri
 Intestatura tal-qafas finanzjarju pluriennali || 5 || “Nefqa amministrattiva” 
Miljuni ta’ EUR (sa tliet ċifri wara l-punt deċimali)
   ||   ||   || Sena N || Sena N+1 || Sena N+2 || Sena N+3 || Daħħal snin daqskemm ikun meħtieġ biex turi t-tul ta’ żmien tal-impatt (ara l-punt 1.6) || TOTAL 
 DĠ: <…….> || 
  Riżorsi umani ||   ||   ||   ||   ||   ||   ||   ||   
  Nefqa amministrattiva oħra ||   ||   ||   ||   ||   ||   ||   ||   
 TOTAL DĠ <…….> || Approprjazzjonijiet ||   ||   ||   ||   ||   ||   ||   ||   
 TOTAL ta' approprazzjonijiet għall-INTESTATURA 5 tal-qafas finanzjarju pluriennali || (Impenji totali = Ħlasijiet totali) ||   ||   ||   ||   ||   ||   ||   ||   
Miljuni ta’ EUR (sa tliet ċifri wara l-punt deċimali)
   ||   ||   || 2015 || 2016 || 2017 || 2018 || 2019 || 2020 || TOTAL 
 TOTAL ta' approprjazzjonijiet taħt l-INTESTATURI 1 sa 5 tal-qafas finanzjarju pluriennali || Impenji || 0,140 || 0,130 || 0,130 || 0,130 || 0,130 || 0,130 || 0,788 
 Pagamenti || 0,140 || 0,130 || 0,130 || 0,130 || 0,130 || 0,130 || 0,788 
3.2.2.     Impatt stmat fuq
l-approprjazzjonijiet operattivi 
–     
¨  Il-proposta/inizjattiva ma teħtieġx l-użu ta’ approprjazzjonijiet
operattivi 
–     
þ  Il-proposta/inizjattiva teħtieġ l-użu ta’ approprjazzjonijiet
amministrattivi, kif spjegat hawn taħt:
Kumment:
Ara hawn fuq.
Approprjazzjonijiet ta' impenn f'miljuni ta’ EUR (sa
tliet ċifri wara l-punt deċimali)
 Indika l-objettivi u r-riżultati   ò ||   ||   || Sena N || Sena N+1 || Sena N+2 || Sena N+3 || Daħħal snin daqskemm ikun meħtieġ biex turi t-tul ta’ żmien tal-impatt (ara l-punt 1.6) || TOTAL 
 RIŻULTATI 
 Tip[31]   || Spiża medja || Nru || Spiża || Nru || Spiża || Nru || Spiża || Nru || Spiża || Nru || Spiża || Nru || Spiża || Nru || Spiża || Nru totali || Spiża totali 
 OBJETTIV SPEĊIFIKU NRU 1[32] ...   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Riżultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Riżultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Riżultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Subtotal għall-objettiv speċifiku Nru 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 OBJETTIV SPEĊIFIKU NRU 2 ... ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Riżultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Subtotal għall-objettiv speċifiku Nru 2 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 SPIŻA TOTALI ||   ||   ||   ||   ||   ||   ||   ||   ||   ||   ||   ||   ||   ||   ||   ||   
3.2.3.     Impatt stmat fuq
l-approprjazzjonijiet ta’ natura amministrattiva
3.2.3.1.  Sommarju 
–     
þ  Il-proposta/inizjattiva ma teħtieġx l-użu ta’ approprjazzjonijiet
operattivi ta' natura amministrattiva 
–     
¨  Il-proposta/inizjattiva teħtieġ l-użu ta’ approprjazzjonijiet
amministrattivi, kif spjegat hawn taħt:
Miljuni ta’ EUR (sa
tliet ċifri wara l-punt deċimali)
   || Sena N[33]   || Sena N+1 || Sena N+2 || Sena N+3 || Daħħal snin daqskemm ikun meħtieġ biex turi t-tul ta’ żmien tal-impatt (ara l-punt 1.6) || TOTAL 
 INTESTATURA 5 tal-qafas finanzjarju pluriennali ||   ||   ||   ||   ||   ||   ||   ||   
 Riżorsi umani ||   ||   ||   ||   ||   ||   ||   ||   
 Nefqa amministrattiva oħra ||   ||   ||   ||   ||   ||   ||   ||   
 Subtotal INTESTATURA 5 tal-qafas finanzjarju pluriennali ||   ||   ||   ||   ||   ||   ||   ||   
 Barra mill-INTESTATURA 5[34] tal-qafas finanzjarju pluriennali   ||   ||   ||   ||   ||   ||   ||   ||   
 Riżorsi umani ||   ||   ||   ||   ||   ||   ||   ||   
 Nefqa oħra ta’ natura amministrattiva ||   ||   ||   ||   ||   ||   ||   ||   
 Subtotal barra mill-INTESTATURA 5 tal-qafas finanzjarju pluriennali ||   ||   ||   ||   ||   ||   ||   ||   
 TOTAL ||   ||   ||   ||   ||   ||   ||   ||   
L-approprjazzjonijiet
tar-riżorsi umani meħtieġa se jiġu sodisfatti mill-approprjazzjonijiet mid-DĠ
li huma diġà assenjati għall-immaniġġjar tal-azzjoni u/jew ġew riallokati fi
ħdan id-DĠ, flimkien, jekk dan ikun meħtieġ, ma’ kwalunkwe allokazzjoni
addizzjonali li tista’ tingħata lid-DĠ li jkun qed imexxi l-azzjoni skont
il-proċedura ta’ allokazzjoni annwali u fid-dawl tal-limitazzjonijiet
baġitarji.
3.2.3.2.   Rekwiżiti stmati
tar-riżorsi umani 
–     
þ  Il-proposta/inizjattiva ma teħtieġx l-użu ta’ approprjazzjonijiet
operattivi 
–     
¨  Il-proposta/inizjattiva teħtieġ l-użu ta’ approprjazzjonijiet
amministrattivi, kif spjegat hawn taħt:
Kumment:
–     
L-ebda riżorsa umana u amministrattiva addizzjonali
mhi se tkun meħtieġa fid-DĠ MARKT bħala riżultat tal-proposta. Żewġ aġenti
temporanji addizzjonali se jiġu ingaġġati fl-ESMA għal perjodu mingħajr limitu.
L-istima għandha tiġi espressa f’unitajiet
ekwivalenti għal full time
 ||   || Sena N || Sena N+1 || Sena N+2 || Sena N+3 || Daħħal snin daqskemm ikun meħtieġ biex turi t-tul ta’ żmien tal-impatt (ara l-punt 1.6) 
 ||  Postijiet tat-tabella tal-persunal (uffiċjali u persunal temporanju) ||   ||   
 || XX 01 01 01 (Kwartieri Ġenerali u Uffiċċji ta’ Rappreżentanza tal-Kummissjoni) ||   ||   ||   ||   ||   ||   ||   
 || XX 01 01 02 (Delegazzjonijiet) ||   ||   ||   ||   ||   ||   ||   
 || XX 01 05 01 (Riċerka indiretta) ||   ||   ||   ||   ||   ||   ||   
 || 10 01 05 01 (Riċerka diretta) ||   ||   ||   ||   ||   ||   ||   
  Persunal estern (f'unitajiet Ekwivalenti għal Full Time: FTE)[35]   || 
 || XX 01 02 01 (CA, SNE, INT mill-“pakkett globali”) ||   ||   ||   ||   ||   ||   ||   
 || XX 01 02 02 (CA, LA, SNE, INT u JED fid-delegazzjonijiet) ||   ||   ||   ||   ||   ||   ||   
 || XX 01 04 yy[36]   || - fil-Kwartieri Ġenerali   ||   ||   ||   ||   ||   ||   ||   
 || - Delegazzjonijiet ||   ||   ||   ||   ||   ||   ||   
 || XX 01 05 02 (CA, SNE, INT - Riċerka Indiretta) ||   ||   ||   ||   ||   ||   ||   
 || 10 01 05 02 (CA, INT, SNE - Riċerka Diretta) ||   ||   ||   ||   ||   ||   ||   
 || Linji oħra tal-baġit (speċifika) ||   ||   ||   ||   ||   ||   ||   
 || TOTAL ||   ||   ||   ||   ||   ||   ||   
XX huwa l-qasam ta’
politika jew it-titolu tal-baġit ikkonċernat.
Ir-riżorsi umani meħtieġa
se jiġu sodisfatti mill-persunal mid-DĠ li huma diġà assenjati
għall-immaniġġjar tal-azzjoni u/jew ġew riallokati fi ħdan id-DĠ, flimkien,
jekk dan ikun meħtieġ, ma’ kwalunkwe allokazzjoni addizzjonali li tista’ tingħata
lid-DĠ tal-immaniġġjar skont il-proċedura ta’ allokazzjoni annwali u fid-dawl
tar-restrizzjonijiet baġitarji.
Deskrizzjoni
tal-kompiti li jridu jitwettqu:
 Uffiċjali u persunal temporanju ||   
 Persunal estern ||   
3.2.4.     Kompatibbiltà mal-qafas
finanzjarju pluriennali attwali: 
–     
þ  Il-proposta/inizjattiva hija kompatibbli mal-qafas finanzjarju
pluriennali attwali.
–     
¨  Il-proposta/inizjattiva se tinvolvi r-ripprogrammar tal-intestatura
rilevanti fil-qafas finanzjarju pluriennali.
Spjega x’riprogrammazzjoni hija meħtieġa, billi
tispeċifika l-linji tal-baġit ikkonċernati u l-ammonti korrispondenti.
–     
¨  Il-proposta/inizjattiva teħtieġ l-applikazzjoni tal-istrument
tal-flessibilità jew ir-reviżjoni tal-qafas finanzjarju pluriennali[37].
Spjega x’inhuwa meħtieġ, filwaqt li tispeċifika
l-intestaturi u l-linji tal-baġit ikkonċernati u l-ammonti korrispondenti.
3.2.5.     Kontribuzzjonijiet minn
partijiet terzi 
–     
Il-proposta/inizjattiva ma tipprovdix għal
kofinanzjament minn partijiet terzi 
–     
þ Il-proposta/inizjattiva
tipprovdi għall-kofinanzjament stmat hawn taħt:
Approprjazzjonijiet f'miljuni ta’ EUR (sa tliet ċifri
wara l-punt deċimali)
   || 2015 || 2016 || 2017 || 2018 || 2019 || 2020 || TOTAL 
 Stati Membri permezz ta’ superviżuri nazzjonali tal-UE * || 0,210 || 0,194 || 0,194 || 0,194 || 0,194 || 0,194 || 1 181 
 TOTAL ta’ approprjazzjonijiet kofinanzjati || 0,210 || 0,194 || 0,194 || 0,194 || 0,194 || 0,194 || 1 181 
* Stima bbażata fuq
il-mekkaniżmu ta' finanzjament attwali fir-regolament ESMA (Stati Membri
60 %, Komunità 40 %)

3.3.        Impatt stmat fuq id-dħul 
–     
þ  Il-proposta/inizjattiva ma għandha l-ebda impatt finanzjarju fuq
id-dħul.
–     
¨  Il-proposta/inizjattiva għandha l-impatt finanzjarju li ġej:
¨         fuq ir-riżorsi proprji 
¨         fuq id-dħul mixxellanju 
Miljuni ta’ EUR (sa tliet ċifri wara l-punt deċimali)
 Linja tal-baġit tad-dħul: || Approprjazzjonijiet disponibbli għas-sena finanzjarja kurrenti || Impatt tal-proposta/inizjattiva[38]   
 Sena N || Sena N+1 || Sena N+2 || Sena N+3 || Daħħal snin daqskemm ikun meħtieġ biex turi t-tul ta’ żmien tal-impatt (ara l-punt 1.6) 
 Artikolu …………. ||   ||   ||   ||   ||   ||   ||   ||   
Għad-dħul mixxelanju “assenjat”,
speċifika l-linja/i tan-nefqa tal-baġit affettwat(i).
Speċifika l-metodu
għall-kalkolu tal-impatt fuq id-dħul.
Anness mad-Dikjarazzjoni Finanzjarja
Leġiżlattiva għal proposta għal Regolament tal-Parlament Ewropew u tal-Kunsill
dwar Fondi ta’ Investiment fit-Tul Ewropej (ELTIF)
Din il-proposta għandha l-ħsieb li tgħin iżżid
il-provvista tal-kapital disponibbli għal investiment fit-tul fl-ekonomija
reali tal-Unjoni Ewropea. Dan se jsir billi tinħoloq forma ġdida ta' strument
ta' fond, il-Fondi ta’ Investiment fuq Terminu Twil tal-UE jew ELTIFs.
L-ELTIFs, minħabba l-klassijiet tal-assi li dawn jistgħu jinvestu fihom, huma
mistennija li se jkunu jistgħu jipprovdu lill-investituri b'redditu stabbli fuq
terminu twil. L-assi eliġibbli jikkwalifikaw bħala parti
mill-"investimenti alternattivi" - klassijiet ta’ assi li ma jaqgħux
taħt id-definizzjoni tradizzjonali ta’ ishma u bonds elenkati. Filwaqt li
investimenti alternattivi jinkludu l-proprjetà immobbli, il-kapital ta’ riskju,
l-ekwità privata, il-fondi ħeġġ, il-kumpaniji mhux elenkati, it-titoli
f'diffikultà u l-komoditajiet, l-ELTIFs ikunu jiffokaw biss fuq investimenti
alternattivi li jaqgħu taħt kategorija definita ta’ klassijiet ta’ assi fuq
terminu twil li l-iżvilupp b’suċċess tagħhom jeħtieġ impenn fit-tul
mill-investituri. 
Hemm ħtieġa ċara li nirriorjentaw l-approċċ
tal-investituri lil hinn minn investiment biss b'perspettiva fuq medda qasira
ta’ żmien jew f'assi li jeħtieġu impenji fuq medda qasira ta’ żmien. Mod wieħed
kif dan jista’ jintlaħaq huwa billi jitnaqqsu l-ostakli biex isiru impenji
aktar fit-tul fuq assi bħal proġetti infrastrutturali, billi jiġi pprovdut dak
li huwa ħafna drabi msejjaħ “kapital paċenzjuż”. Dan it-tip ta’ investiment
jista' ma jinfediex għal għadd ta' snin, iżda huwa investit b’tali mod li jkun
kapaċi jipprovdi redditu stabbli u prevedibbli. Proġetti ta’ infrastruttura,
jew konċessjonijiet operattivi joqogħdu taħt din id-deskrizzjoni. Il-kapital
investit għal terminu twil b'dan il-mod "paċenzjuż" huwa ta' benefiċċju
għall-ekonomija reali billi jipprovdi flussi prevedibbli u sostnuti ta' finanzi
lill-impriżi u joħloq l-impjiegi.
Sabiex tiġi żgurata t-tneħħija effettiva ta’
ostakoli għal suq pan-Ewropew għall-ELTIFs u l-fiduċja tal-investituri f’dawn
il-fondi, huwa meħtieġ li jiġi żgurat l-ogħla livell ta’ konverġenza
superviżorja u sorveljanza proporzjonata. Ir-rwol tal-ESMA għalhekk se jkun ta’
importanza kbira, kemm f’termini tal-iżvilupp ta’ rekwiżiti regolatorji
dettaljati sabiex jinkisbu l-konverġenza u l-uniformità fis-suq, kif ukoll
fl-appoġġ għal sorveljanza superviżorja kontinwa.
L-ispejjeż relatati mal-kompiti li għandhom
jitwettqu mill-ESMA ġew stmati għan-nefqa fuq il-persunal (Titolu 1),
b’konformità mal-klassifikazzjoni tal-ispejjeż fl-abbozz tal-baġit tal-ESMA.
Il-proposta tal-Kummissjoni tinkludi dispożizzjonijiet għall-ESMA sabiex
tiżviluppa erba' standards tekniċi regolatorji. Barra minn hekk, l-ESMA se
jkollha żżomm reġistru ċentrali dwar l-ELTIFs awtorizzati kollha. L-ESMA se
jkollha wkoll l-opportunità li tiżviluppa linji gwida dwar l-oqsma koperti minn
dan ir-Regolament. L-ESMA se jkollha wkoll rwol fir-rigward li tiżgura
kooperazzjoni u koordinazzjoni mingħajr intoppi tas-superviżjoni tal-ELTIFs
mill-awtoritajiet kompetenti tal-Istati Membri.
Ġie preżunt li r-Regolament se jidħol fis-seħħ
kmieni fl-2015, u għaldaqstant, ir-riżorsi addizzjonali tal-ESMA huma meħtieġa
mill-2015. Ġie stmat persunal addizzjonali għall-istandards tekniċi, pariri u
r-reġistru li għandhom jiġu prodotti mil-ESMA; kif ukoll għal kompiti
permanenti oħra li jakkumpanjaw il-funzjoni tal-ESMA fit-tisħiħ
tal-koperazzjoni mal-awtoritajiet kompetenti u l-konverġenza fil-prattiki
superviżorji. F’dak li jirrigwarda n-natura tal-pożizzjonijiet, il-tlestija
b’suċċess u f’waqtha tal-istandards tekniċi se teħtieġ, b’mod partikolari,
uffiċjali addizzjonali tal-politika, legali u tal-valutazzjoni tal-impatt.
Is-suppożizzjonijiet li ġejjin ġew applikati
sabiex jiġi vvalutat l-impatt fuq l-għadd ta’ FTEs (Full-time Equivalents)
meħtieġa sabiex jiġu żviluppati standards tekniċi, linji gwida u rapporti:
·       
Uffiċjal ta' politika wieħed jista’ jabbozza medja
ta’ 1,5 standards tekniċi fis-sena. Dan ix-xogħol kollu jeħtieġ xogħol ta’
tħejjija bħal:
·       
Laqgħat bilaterali u multilaterali mal-partijiet
interessati
·       
Analiżi u valutazzjoni tal-għażliet u abbozzar ta’
dokumenti ta’ konsultazzjoni
·       
Konsultazzjoni pubblika tal-partijiet interessati
·       
It-twaqqif u l-immaniġġjar ta’ gruppi permanenti
ta’ esperti magħmula minn superviżuri mill-Istati Membri
·       
It-twaqqif u l-immaniġġjar ta’ gruppi ta’ esperti
ad hoc komposti minn parteċipanti fis-suq u rappreżentanti tal-investituri
·       
L-analiżi tar-risposti għall-konsultazzjonijiet
·       
L-abbozzar ta’ analiżi ta’ kosti/benefiċċji
·       
L-abbozzar tat-test legali
Jeħtieġ li jiġi żviluppat reġistru ċentrali
(proġett tal-IT speċifikat, offerti vvalutati, proġett immaniġġjat). Dan
ir-reġistru se jkun imbagħad suġġett għal manutenzjoni kontinwa, bil-ħsieb li
tiġi żgurata l-eżattezza u l-kompletezza tiegħu. 
Barra minn hekk, xogħol ieħor se jkun meħtieġ
fuq bażi kontinwa, inkluża l-koordinazzjoni tal-azzjoni tas-superviżuri
tal-Istati Membri, ħidma biex jiġu identifikati l-prattiki superviżorji u tiġi
xprunata l-konverġenza fihom, is-soluzzjoni tat-tilwim u proċessi ta’
medjazzjoni, il-ħidma fuq il-monitoraġġ u l-valutazzjoni tas-suq biex jiġu
identifikati x-xejriet fis-suq Ewropew tal-investimenti fit-tul u jiġu ċċarati
kwalunkwe riskji emerġenti għall-investituri jew ostakli għall-funzjonament bla
xkiel tas-suq uniku għal fondi bħal dawn.
Dan ifisser li 2 FTEs addizzjonali huma
meħtieġa mill-2015. Ġie preżunt li din iż-żieda fl-FTEs se tinżamm fl-2016
sal-2020 peress li aktarx li l-istandards se jiġu finalizzati biss fl-2016-2017
u l-implimentazzjoni se tkun meħtieġa sal-2020 filwaqt li kompiti kontinwi kif
deskritt hawn fuq jiżdiedu għall-ESMA wara x-xogħol ta' implimentazzjoni.
Suppożizzjonijiet oħrajn:
·       
Fuq il-bażi tad-distribuzzjoni tal-FTEs sa
mill-2015, iż-żewġ FTEs addizzjonali huma preżunti li jikkonsistu f'żewġ aġenti
temporanji 
·       
L-ispejjeż annwali medji għas-salarji
għall-kategoriji differenti ta’ persunal huma bbażati fuq il-gwida tad-DĠ BUDG;
·       
Il-koeffiċjent tal-ippeżar tas-salarji għal Pariġi
ta’ 1,16;
·       
Spejjeż għall-missjonijiet preżunti li jkunu
EUR 10 000 fis-sena
·       
Spejjeż relatati mar-reklutaġġ (vjaġġi, lukanda,
eżamijiet mediċi, istallazzjoni u allowances oħrajn, spejjeż tal-ġarr, eċċ)
stmati li huma ta’ EUR 12 700, 
·       
Il-metodu ta’ kalkolu taż-żieda fil-baġit meħtieġ
għas-6 snin li ġejjin huwa ppreżentat f’aktar dettall fit-tabella ta’ hawn
taħt. Il-kalkolu jirrifletti l-fatt li l-baġit tal-Komunità jiffinanzja
40 % tal-ispejjeż.
 Tip ta’ spiża || Kalkoli || Ammont (f’eluf) 
 2015 || 2016 || … || 2020 
 Titolu 1: Nefqa fuq il-persunal: 11 Salarji u allowances - li minnhom aġenti temporanji - li minnhom SNEs - li minnhom aġenti kuntrattwali 12 Spiża relatata mar-reklutaġġ 13 Spejjeż tal-missjonijiet Total titolu 1: Nefqa fuq il-persunal Li minnhom kontribuzzjoni mill-Komunità (40 %) Li minnhom kontribuzzjoni mill-Istati Membri (60 %) ||     =2*131*1,16     =2*12.7 =2*10       ||     304     25 20   349 140   210 ||     304       20   324 130   194 ||     304       20   324 130   194 ||     304       20   324 130   194 
It-tabella li ġejja tippreżenta l-pjan ta’
stabbiliment propost għaż-żewġ pożizzjonijiet ta’ aġent temporanju:
 Grupp ta’ funzjoni u grad || Postijiet 
 AD16 ||   
 AD15 ||   
 AD14 ||   
 AD13 ||   
 AD12 ||   
 AD11 ||   
 AD10 ||   
 AD9 ||   
 AD8 ||   
 AD7 || 1 
 AD6 || 1 
 AD5 ||   
   ||   
 Total AD || 2 
[1]               Ara
hhttp://ec.euopea.eu/internal_market/smact/docs/single-market-act2_en.pdf
[2]               Ara
hhttp://ec.euopea.eu/internal_market/finances/financing-growth/long-term/index_en.htm
[3]               Skeda informattiva tal-EFAMA
dwar l-Industrija tal-Fondi tal-Investiment, ta’ Marzu 2013
[4]               Id-Direttiva 2011/61/UE
[5]               Id-Direttiva 2004/39/KE
[6]               Ara
http://ec.europa.eu/internal_market/consultations/docs/2012/ucits/ucits_consultation_en.pdf
[7]               ĠU C , , p. .
[8]               ĠU
L 174, 1,7.2011, p. 1.
[9]               ĠU L 201. 27.7.2012. p.1
[10]             ĠU L 145, 30.4.2004, p.1.
[11]             ĠU L 345, 31.12.2003, p.64.
[12]             ĠU L 149, 30.4.2004, p.1.
[13]             ĠU L 331, 15.12.2010, p.84.
[14]             ĠU L 281, 23.11.1995, p. 31–50
[15]             ĠU
L 8, 12,1.2001, p. 1*22
[16]             ĠU L 177, 30.6.2006, p.1.
[17]             ĠU L 335, 17,12.2009, p.1.
[18]             ĠU
L 302, 17,11.2009, p. 32.
[19]             ĠU L 193,18.7.1983,p. 1.
[20]             Ir-referenza tal-ĠU.
[21]             ĠU L 345, 31.12.2003, p.64.
[22]             ĠU
L 149, 30.4.2004, p. 1.
[23]             ABM: immaniġġjar ibbażat fuq l-attività – ABB: ibbaġitjar
ibbażat fuq l-attività.
[24]             Kif imsemmi fl-Artikolu 54(2)(a) jew (b)
tar-Regolament Finanzjarju.
[25]             Id-dettalji tal-metodi ta' mmaniġġjar u r-referenzi
għar-Regolament Finanzjarju jinsabu fis-sit tal-BudgWeb: http://www.cc.cec/budg/man/budgmanag/budgmanag_en.html
[26]             Kif imsemmi fl-Artikolu 185 tar-Regolament
Finanzjarju.
[27]             Diff. = Approprjazzjonijiet differenzjati / Mhux diff. =
Approprjazzjonijiet mhux differenzjati.
[28]             EFTA: Assoċjazzjoni Ewropea tal-Kummerċ Ħieles. 
[29]             Il-pajjiżi kandidati u, fejn applikabbli, pajjiżi
kandidati potenzjali mill-Balkani tal-Punent.
[30]             Għajnuna teknika u/jew amministrattiva u nefqa b’sostenn
tal-implimentazzjoni ta’ programmi u/jew azzjonijiet tal-UE (li qabel kienu
l-linji “BA”), riċerka indiretta, riċerka diretta.
[31]             Ir-riżultati huma prodotti u servizzi li għandhom jiġu
fornuti (pereżempju: in-numru ta' skambji ta' studenti ffinanzjati, in-numru
ta' km ta' toroq mibnija, eċċ.).
[32]             Kif ġie deskritt fit-Taqsima 1.4.2. “Objettiv(i)
speċifiku/ċi...” 
[33]             Is-sena N hija s-sena li fiha tibda l-implimentazzjoni
tal-proposta/inizjattiva.
[34]             Għajnuna teknika u/jew amministrattiva u nefqa b’sostenn
tal-implimentazzjoni ta’ programmi u/jew azzjonijiet tal-UE (li qabel kienu
l-linji “BA”), riċerka indiretta, riċerka diretta.
[35]             CA= Persunal Kuntrattwali; LA = Persunal Lokali; SNE=
Espert Nazzjonali Ssekondat; INT = persunal tal-aġenziji; JED= Esperti Żgħażagħ
fid-Delegazzjonijiet). 
[36]             Sublimitu għall-persunal estern kopert
mill-approprjazzjonijiet operattivi (l-eks linji "BA").
[37]             Ara l-punti 19 u 24 tal-Ftehim Interistituzzjonali
(għall-perjodu 2007-2013).
[38]             Fir-rigward tar-riżorsi proprji tradizzjonali (dazji
tad-dwana, imposti taz-zokkor), l-ammonti indikati għandhom ikunu ammonti
netti, jiġifieri l-ammonti grossi wara t-tnaqqis ta' 25 % għall-ispejjeż
tal-ġbir.